CINS: Gotovo dva miliona evra hidroelektranama povezanim sa Nikolom Petrovićem - KRIK\nObjavio/la KRIK.rs mart 2, 2021\nFirmama čiji je vlasnik ili suvlasnik Nikola Petrović, kum predsednika Srbije Aleksandra Vučića i bivši direktor preduzeća „Elektromreže Srbije“, prošle godine država je isplatila gotovo 1,9 miliona evra za struju proizvedenu u mini-hidroelektranama, piše CINS. Kompanije povezane sa Petrovićem godinama unazad za „čistu“ struju dobijaju milionske iznose od države.\nDržavno preduzeće „Elektroprivreda Srbije“ (EPS) je za struju proizvedenu u malim hidroelektranama prošle godine dalo oko 21 i po milion evra, piše CINS. Ovaj novac dobilo je 120 mini-hidroelektrana, a najveći iznos otišao je firmama u vlasništvu EPS-a – više od 2,8 miliona evra, pokazuje izveštaj EPS-a.\nNešto manje novca, oko 1,9 miliona evra država je isplatila firmama povezanim sa Nikolom Petrovićem, kumom predsednika Aleksandra Vučića i nekadašnjim direktorom„Elektromreže Srbije“. Ovaj iznos dobilo je devet mini-hidroelektrana povezanih sa njim Petrovićem, piše CINS.\nVećina njih u vlasništvu je firme „Eco Energo Group“ – kompanije u kojoj je suvlasnik, a koja je 2010. godine postala prvi povlašćeni proizvođač struje u Srbiji. Petrovićevi poslovni partneri su Dragan Klisura, Nenad Kovač zvani Neša Roming, vlasnik „Tehnomanije“ i niza drugih firmi, kao i Vera Ristić, majka Jelene Đoković, supruge tenisera Novaka Đokovića.\nKompanije povezane sa Petrovićem godinama unazad dobijaju milionske iznose od države za struju proizvedenu u mini-hidroelektranama – za 2019. im je isplaćeno 2,3 miliona evra, a za dve ranije godine 3,1, odnosno 2,9 miliona evra.\nPo dolasku Aleksandra Vučića i Srpske napredne stranke na vlast 2012. godine Petrović je postavljen za direktora državne firme „Elektromreže Srbije“. Na ovom mestu ostao je do 2016, kada se vratio privatnom biznisu, ali i značajno uvećao svoju imovinu.\nOn i supruga su u naredne dve godine postali vlasnici dve vile u elitnim naseljima u Beogradu – na Dedinju i u Košutnjaku. Ove nekretnine sa zemljištem vrede više od četiri miliona evra, kako je ranije otkrio KRIK.\nKRIK je nedavno otkrio i da je Petrović u oktobru prošle godine kupio avio-kompaniju „Air Posh“od kontroverznog biznismena Stanka Subotića.\nNjih dvojica su ovaj posao obavili posredstvom luksemburških kompanija koje su bile na istoj adresi i imale su iste direktore. Petrović je firmu kupio za 100.000 evra iako je ona u tom trenutku posedovala avion čija se cena na tržištu kreće od 700 hiljada do 1,3 miliona evra.\nPosredstvom luksemburške firme, Petrović je ušao i u još neke unosne poslove – razvoj tehnologije za solarnu energiju, uvoz lekova.\nViše o tome pročitajte u našoj priči: Predsednikov kum Nikola Petrović kupio avio-kompaniju od Stanka Subotića


Nivea najmlađim Užičanima poklonila igralište u okviru kampanje "Gde nam rastu deca?" - Detinjarije\nKampanja za sređivanje dečjih igrališta širom naše zemlje, koja je započeta na društvenim mrežama krajem prošle godine, nastavlja se i ove godine na radost velikog broja mališana. Nakon što je uspešno skrenuta pažnja javnosti na ovaj bitan problem za naše društvo, NIVEA je u oktobru prošle godine otkrila da…\nNakon što je uspešno skrenuta pažnja javnosti na ovaj bitan problem za naše društvo, NIVEA je u oktobru prošle godine otkrila da stoji iza ove kampanje, sa željom da pomogne u opremanju zapuštenih igrališta uz povećanje građanskog aktivizma i animiranje nadležnih organa.\nSa reči, NIVEA je prešla na dela, pa je nakon otvaranja igrališta u Kragujevcu i Subotici, na red došlo i otvaranje novog, modernog igrališta u Užicu. Ovo igralište, kao i sva naredna koja će NIVEA zajedno sa građanima otvoriti, ispunjavaju najviše srpske i evropske standarde SRPS EN 1176 i SRPS EN 1177 o bezbednosti dečjih igrališta, odnosno izbora sprava i sigurnosne podloge na igralištu.\n“Ovo je pobeda građana koji su stvorili stranicu i pokret “Gde nam rastu deca“. Mi smo ih podržali i pomogli da njihov glas čuju kako oni sami, tako i mediji. I to ćemo činiti i dalje. Na nama je da u budućnosti u saradnji sa nadležnim gradskim ustanovama pružimo mogućnost da se napravi, renovira i opremi što više igrališta gde god postoji potreba” – rekla je Daniela Gvozdenić, Head of Brand activation management – Beiersdorf.\nPrepoznajući važnost akcije koju je pokrenula NIVEA, lokalne vlasti u Užicu obezbedile su pripremu terena za izgradnju novog dečijeg igrališta.\n“Građani iz svih delova naše zemlje, preko aplikacije na Facebook stranici ”Gde nam rastu deca” imaju priliku da utiču na odabir sledeće lokacije gde će biti podignuto novo igralište. Na taj način, zajedno doprinosimo rešavanju jednog od većih problema za čitavo društvo. Poboljšavamo uslove za bezbednu dečju igru na mestima gde nam rastu deca” – zaključila je Gvozdenić.\nVrednosti na kojima se NIVEA bazira – bliskost, poverenje i odgovornost su upravo one vrednosti koje osnažuju porodice. Gradeći i opremajući bezbedna mesta i okruženja, NIVEA pruža mogućnosti deci i porodicama da provedu kvalitetno zajedničko vreme. Akcija sređivanja igrališta u svim delovima Srbije, biće nastavljena tokom 2014. godine. Na ovaj način, NIVEA će nastaviti da pruža svoj doprinos u stvaranju boljih uslova za odrastanje najmlađih stanovnika naše zemlje, uz konstantnu interakciju sa građanima i saradnju sa predstavnicima lokalnih vlasti.\nKako je najavljeno, NIVEA će fokus svoje društvene odgovornosti i u budućnosti usmeravati na porodice.\nTagovi :Daniela Gvozdenić, društveno odgovorne kompanije, Gde nam rastu deca, igra, igralište za decu, Nivea igralište, park, Užice\nDetinjstvo, sekund dnevno, u nezaboravnom filmu jednog tate


POREDE JE SA INVAZIJOM NA IRAK I AFGANISTAN! Rusija pokreće u UN-u pitanje američke najave kopanja mjesečevih resursa! - GlobalCir\nRusija će u Ujedinjenim nacijama pokrenuti pitanje američkih pretenzija na Mjesečeve resurse, saopštila je press-služba Roskosmosa.\n“Odgovarajuća tačka stavljena je na dnevni red sjednice (pravnog pododbora Komiteta UN za mirnu upotrebu svemira)“, precizirala je ruska državna korporacija.\nPrema informacijama na sajtu navedenog odbora, sljedeća sednica održat će se u aprilu 2021. godine.\nProljetos je američki predsednik Donald Tramp potpisao ukaz kojim se osigurava pravo Amerikanaca za kopanje svemirskih resursa i naložio da se o tome za šest mjeseci razgovara sa drugim zemljama.\nRoskosmos je ovu inicijativu nazvao agresivnom i štetnom za međunarodnu saradnju. Direktor korporacije Dmitrij Rogozin uporedio je ove planove sa invazijom na Irak i Afganistan.\nPrema članu 11. Sporazuma o aktivnostima država na Mjesecu i drugim nebeskim tijelima, koji je odobrila Generalna skupština Ujedinjenih nacija 1979. godine, „Mjesec ne podliježe nacionalnom prisvajanju ni proglašenjem suvereniteta nad njim, ni upotrebom ili okupacijom, niti bilo kojim drugim sredstvima“.\nMeđutim, ni SAD ni tadašnji SSSR (Rusija) ovaj dokument nisu ratifikovale. Osim toga, u njemu se ništa ne govori o komercijalnim strukturama.


RTS :: Vojska Srbije ceni podršku i pomoć Kine\nPolitika Vojska Srbije ceni podršku i pomoć Kine\nponedeljak, 23. sep 2019, 13:32 -> 13:46\nMinistar odbrane Aleksandar Vulin, zajedno sa načelnikom Generalštaba Vojske Srbije generalom Milanom Mojsilovićem i ambasadorkom Kine u Beogradu Čen Bo, obišao je u kasarni "Narodni heroj Stevica Jovanović" u Pančevu prikaz dela sredstava i opreme koju je Narodna Republika Kina donirala Vojsci Srbije.\nPrema rečima ministra Vulina, Kina je ovom najnovijom donacijom još jednom pokazala koliko ceni prijateljstvo Srbije i Vojsku Srbije.\n"Do sada, Narodna Republika Kina izdvojila je osam miliona i devetsto hiljada evra kroz različite donacije za našu vojsku, a ova donacija iznosi gotovo četiri miliona evra" rekao je Vulin i poručio da Vojska Srbije veoma ceni prijateljstvo sa Narodnooslobodilačkom armijom Kine.\n"Ovde možemo da vidimo koliko Vojska Srbije ima pomoći i koliko ima poštovanja od Narodnooslobodilačke armije Kine. Za naše inženjerijske jedinice ovo je velika podrška i velika pomoć. Mi ćemo po prvi put posle ko zna koliko decenija imati čitav jedan bataljon koji je opremljen najnovijom tehnikom, svim novim stvarima, svim onim što će mnogo pomoći prvenstveno našim građanima, lokalnim samoupravama, civilima, svima kojima je pomoć potrebna i kada treba da se probije put i kada je poplava i kada treba da se raščisti sneg", poručio je Vulin.\n"Drago mi je što će inžinjerijske mašine i vozila biti korisna za razvoj srpske vojske. Smatram saradnju naše dve vojske sastavnim delom našeg sveobuhvatnog partnerstva. Nedavna poseta našeg potpredsednika Centralne Vojne Komisije Srbiji bila je veoma uspešna, a to ima veliki značaj za jačanje saradnje naše dve vojske u budućnosti", rekla je ambasadorka Bo.\nOna je dodala da ministar Vulin i načelnik Generalštaba Vojske Srbije general Mojsilović pridaju veliki značaj saradnji dve vojske, što kineska strana veoma ceni.\nVučić u Budimpešti na večeri koju je organizovao Orban\nVučić: Kurti "prodaje maglu", želi priznanje\nSelaković u Njujorku: Šta je to Beograd uradio da bi došlo do tenzija\nBrnabićeva na Svetskom samitu o kovidu: U borbi protiv pandemije svi smo bezbedni ili nije niko


Konferencija: Vrijeme je za zajednice života parova istog spola u BiH – Sarajevski Otvoreni Centar\nKonferencija: Vrijeme je za zajednice života parova istog spola u BiH\n30.06.2016. održat će se završna konferencija pod nazivom Vrijeme je za zajednice života parova istog spola u BiH u sklopu projekta “Unapređenje prava lezbejki, gej muškaraca, biseksualnih i transrodnih osoba u BiH u skladu sa EU standardima”.\nIako je Bosna i Hercegovina napravila je vidljiv napredak na polju osiguravanja jednakosti lezbejki, gej muškaraca, biseksualnih, transrodnih i interspolnih (LGBTI) osoba, nejednakost LGBTI osoba u bh. društvu i dalje je sveprisutna i nastavlja biti veliki problem. I pored veoma jasnih međunarodni standarda u ovoj oblasti, životne zajednice istospolnih parova u BiH nisu prepoznate ni na koji način. Evropski sud za ljudska prava u različitim slučajevima odlučivao je o ovom pitanju, a 21. jula 2015. godine u slučaju Olliari protiv Italije, Sud je potvrdio da je Italija prekršila Evropsku konvenciju o ljudskim pravima i osnovnim slobodama neregulisanjem životnih zajednica parova istog spola. Ova odluka postala je precedent za buduće slučajeve protiv zemalja koje još uvijek ne poštuju pravo na porodični život parova istog spola. Ova odluka Suda obavezuje i BiH, i kao članicu Vijeća Evrope, ali i kao državu u kojoj je Europska konvencija o ljudskim pravima i osnovnim slobodama sastavni dio Ustava, te ima prednost nad svim ostalim zakonima.\nNa konferenciji će zamjenik Pravobraniteljice za ravnopravnost spolova Republike Hrvatke, Goran sElanec, predstaviti obaveze BiH da reguliše zajednice života parova istog spola, a bit će predstavljeni i modeli zakona o životnim zajednicama parova istog spola u entitetima Bosne i Hercegovine koji su izrađeni u sklopu ovog projekta, a njen cilj je poticanje diskusije o obavezama BiH da pravno reguliše zajednice života parova istog spola. Konferencija će se održati u prostorijama Delegacije Evropske unije u BiH, agendu konferencije možete vidjeti ovdje.\nKonferenciju organiziraju Sarajevski otvoreni centar i Fondacija Mediacentar koji partnerski implementiraju ovaj projekt. Projekt je finansirala Europska unija kroz Europski instrument za demokratiju i ljudska prava uz finansijsku podršku Lezbejske fondacije za pravdu Astraea i Fonda otvoreno društvo Bosne i Hercegovine.\nBiHistospolni parovikonferencijalgbtiljudska prava LGBTI osobaživotne zajednice lica istog spola


Izvor: AutoBlog, 19.Sep.2019, 19:50\nIdeal Auto doo iz Niša, ovlašćeni je diler Hyundai automobila više od dve decenije, na sajmu automobila u Nišu prisutni su od samog početka, tačno pola od toga. „Ovih deset godina izlaganja prevashodno su pokazale a je Nišu potrebna jedna ovakva manifestacija gde na jednom mestu građani juga Srbije mogu da vide, bar delimično /ne baš adekvatan prostor/, novitete auto industrije. Ono što mi kao izlagači dobijamo je predstavljanje, veća mogućnost susreta sa potecijalnim kupcima i ono najvažnije za nas, sve to donosi veću prodaju“, kažu u ovoj niškoj auto kući. Obećavaju na svom štandu imaće atraktivne i najvažnije cenovno dostupne modele. „Iznenađenja...\nIzvor: JuznaSrbija.info, 20.Sep.2019, 09:32\nSajam automobila u Nišu ove godine beleži veliki jubilej – deset godina postojanja. 10.“Auto Moto Fest” Niš biće održan od 4. do 6. oktobra 2019. godine u niškoj Hali „Čair“...Pored velikog privrednog značaja, godinama beleži i veliki broj turističkih poseta u dane održavanja sajma...Ovim...


Izvor: SrbijaDanas.com, 04.Dec.2020, 18:16\nNa repertoaru najaktuelniji filmovi\nU subotu i nedelju, 5. i 6. decembra, svi Cineplexx bioskopi u Srbiji će biti otvoreni za publiku od 11 do 17 časova.\nUkoliko ne znate kako da provedete svoje dane vikenda, Cineplexx je pravo mesto za vašu bezbednu zabavu.\nUz trenutno najpopularnije filmske naslove i poštovanje svih propisanih mera, odlazak u bioskop u subotu i nedelju je odličan izbor za mali predah od svakodnevice. >> Pročitaj celu vest na sajtu SrbijaDanas.com <<\nOvog vikenda na repertoaru Cineplexx bioskopa glavna zvezda je Nenad Jezdić u domaćem filmu „Vikend sa ćaletom“. Novi film Miroslava Momčilovića – autora filmova „Kad porastem biću Kengur“ i „Sedam i po“ – donosi nam komičnu dramu o odnosu oca i sina. Trolovi su i dalje na „Svetskoj turneji“ i sve su raspevaniji i zanimljiviji, što garantuje predah od škole za naše najmlađe posetioce. Publika će tokom vikenda moći da pogleda i trilere „Prevodioci“ i „Tišina belog grada“, a ljubitelji horora uživaće u filmovima „Stan 32“, „Nevidljivi čovek“ i „Tripozno“.


Bez ekonomske slobode nema ni socijalne pravde - Mašina\nTribina „Ako nema pravde, nema ni mira”; Foto: Medija centar Beograd\nUčesnice i učesnici tribine „Ako nema pravde, nema ni mira”, koju je u beogradskom Medija centru organizovao UGS Nezavisnost, saglasni su oko toga da socijalne pravde u Srbiji danas nema.\nSrbija je zemlja sa velikim nejednakostima a zvanični statistički podaci služe samo prikrivanju realnosti u kojoj veliki broj ljudi živi daleko ispod granice siromaštva. Zakonski okviri, institucije i niż državnih strategija ne samo da ne uspevaju da poboljšaju socijalnu pravdu u zemlji, već stvaraju okvir za još veće nejednakosti u društvu.\nBoža Drašković s Instituta Ekonomskih nauka, jedan od govornika, istako je da „ljudsko biće može biti slobodno ako je ekonomski slobodno, što znači da ima dovoljno dohodaka i dovoljno imovine iz kojih može izdržavati sebe i porodicu“. Po njemu to ne znači samo preživljavanje u egzistencijalnom smislu, već zadovoljenje obrazovnih, zdravstvenih i kulturnih potreba.\nMeđutim, u izjavi za Mašinu, Drašković pojašnjava da je danas „većini ljudi od svojine ostala jedino njihova radna snaga“. To ne samo da onemogućava ekonomsku slobodu i socijalnu pravdu, već je kako kaže: „problem i to što se pojam ekonomske slobode sužava na slobodu da možete svoju radnu snagu prodati na tržištu, a na taj način se vrši ključna zamena teza u kojoj se čovek svodi na robu. Istorisjki to je uvek bio ključni razlog socijalnih nemira, sukoba, klasne borbe.“\nNa tribini se diskutovalo i o ulozi i mogućnostima sindikata u političkoj borbi za ostvarivanje socijalne pravde. Odgovarajući na pitanje iz publike, Zoran Stojiljković, predsednik UGS Nezavisnost, rekao je da reprezentativni sindikati nominalno imaju nekoliko stotina hiljada članova, ali da ujedno imaju i svega nekoliko hiljada aktivista. Zaključio je da je „to problem koji moramo rešavati i za to nam je potrebna drugačija organizacija“. Osim toga, on se osvrnuo i na širu političku borbu, rekavši:\nSrbiji je potrebna leva modernizujuća opcija koja bi mogla da pređe cenzus i koja bi htela da menja stvari.\nPo odluci Generalne skupštine Ujedinjenih nacija, 20. februar se od 2007. godine obeležava kao Međunarodni dan socijalne pravde. Ovaj dan se u celom svetu obeležava s naglaskom na borbu protiv siromaštva i nezaposlenosti, odnosno dan u kojem se promovišu principi solidarnosti, jednakosti, ravnopravnosti i pružanja jednakih šansi za sve.\nTribina je održana uz podršku fondacije Fridrih Ebert, a pored već pomenutih, na tribini su učestvovali i Ursula Koch – Laugwitz (direktorka, Fondacije Friedrich Ebert), Đorđe Pavićević, profesor Fakulteta političkih nauka i Sarita Bradaš iz Centra za demokratiju. Moderatorka razgovora je bila Ljubica Gojgić, novinarka RTV Vojvodina.\nKljučne reči: ekonomijaprekarni radsindikati


Epl je sada težak 3.000 milijardi, više nego celo nemačko tržište kapitala – Bankar.rs\nHome/KOMPANIJE/Epl je sada težak 3.000 milijardi, više nego celo nemačko tržište kapitala\nEpl je sada težak 3.000 milijardi, više nego celo nemačko tržište kapitala\nAmerička kompanija Epl je na korak do toga da prva u svetu dostigne tržišnu vrednost od 3.000 milijardi, čime bi ovaj tehnološki div postao vredniji od nemačkog tržišta kapitala ili cele britanske privrede.\nOvakav razvoj situacije se dešava nakon samo godinu dana otkako je Epl dostigao tržišnu kapitalizaciju od dva biliona dolara, pošto je prethodno, 2018. godine, prekoračio magičnu liniju od 1.000 milijardi, izveštava agencija “Blumberg”.\nAkcije kompanije su u sredu zatvorene na Vol Stritu na nivou od 175,08 dolara. Eplu je potrebno da dostigne cenu od 182,85 dolara po akciji, kako bi stigao do željene tržišne vrednosti od tri biliona dolara, prenosi Raša tudej.\nU dosadašnjem toku godine, akcije Epla su porasle za skoro 30 procenata, nakon silovitog rasta od 80 posto prošle godine. Rivalske kompanije, kao što su Majkrosoft, Amazon, Alfabet i “Tesla”, zabeležile su povećanje vrednosti izmedju 10 i 70 odsto.\nTo je fenomenalno dostignuće koje podvlači neverovatnu dominaciju amerčkih tehnoloških firmi. Još toliko toga tek treba da ponudi Epl, što vas tera da se zapitate koja je sledeća linija koju će preći i koliko veliki mogu da postanu”, rekao je za “Blumberg” Krejg Erlam, viši tržišni analitičar u kompaniji Oanda.\nApple Rast Vrednost\nNajbogatiji čovek na svetu želi da pređe u influensere, hoće da da otkaz?\nKriptovalute izazov za finansijski sistem u BiH


Novi park i dečije igralište u naselju Plavi horizont - Beogradski Portal\nNovi park i dečije igralište u naselju Plavi horizont\nČelnici ministarstva životne sredine, lokalne samouprave i javnog života 30. marta posetili su naselje Plavi horizont i razgovarali sa građanima o unapređenju sadržaja u jednom od najmlađih beogradskih naselja, saopštili su iz opštine Zemun.\nTom prilikom, Irena Vujović, ministarka zaštite životne sredine i Marko Kešelj, proslavljeni sportista u društvu domaćina Gavrila Kovačevića predsednika Gradske opštine Zemun i opštinskog rukovodstva obišli su novootvoreno dečije igralište u zemunskom naselju Plavi horizont.\nKako je ovaj zeleni kutak, prvenstveno namenjen deci, uz animatore mališani su učili kako da se odnose prema životnoj sredini i koliko je važno čuvati i negovati prirodu.\nMinistarka Vujović i košarkaš Kešelj su posadili drvo magnolije, ukrasno šiblje i svojim primerom pokazali kako se odgovorno odnosi prema sredini u kojoj živimo.\nTrenutno se u zemunskim naseljima, na različitim lokacijama radi na rekonstrukciji i izgradnji dečijih igrališta i parkova, kao i na ozelenjavanju međublokovskih površina u sklopu lokalnog ekološkog akcionog plana, navodi se u saopštenju.


Varhelji: EU i zapadni Balkan ojačali odnose tokom pandemije KOVID-19\nKomesar za proširenje Evropske unije Oliver Varhelji ocjenjuje da Evropska unija i zapadni Balkan ojačanih odnosa izlaze iz krize u vezi s KOVID-19.\nGovoreći o podršci EU zapadnom Balkanu u borbi protiv KOVID-19, poručio je da pružanje pomoći nije utrka nego smislen i koristan čin.\n“Izlazeći iz krize naš odnos s regijom postaje jači, a partneri se osjećaju povezanijima s EU”, napisao je na Tviteru.\nNakon samita lidera EU i zapadnog Balkana naglasio je da završna Deklaracija samita potvrđuje da podrška i saradnja koju EU ima s regijom “uveliko nadilazi ono što drugi partneri mogu osigurati”.\n“To je rečenica iza koje su stali svi čelnici EU27, ali i čelnici sa zapadnog Balkana”, napominje Varhelji.\nPredsjednik Evropske banke za obnovu i razvoj (EBRD) Suma Čakrabarti nedavno je najavio snažno povećanje finansiranja zapadnog Balkana u ovoj godini od 1,7 milijardi evra, u odnosu na prošlogodišnjih rekordnih 1,3 milijarde evra.\nU obraćanju na zagrebačkom virtuelnom samitu Evropska unija – Zapadni Balkan naveo je da će EBRD pojačati podršku reformama, koje će regiji pomoći da se izbori s ekonomskim uticajem pandemije korona virusa.\nPrema njegovim riječima, EBRD će, takođe, kombinovati vlastitu finansijsku podršku regiji s grantovima partnera iz EU.\nTags #EBRD #EU #Oliver Varhelyi #Zapadni Balkan\nIndija za ekonomiju daje 265 milijardi dolara\nBorrell: Napadi u Afganistanu užasavajući stepen nehumanosti


HDZ BiH očekuje da Inzko povuče suspendovanu odluku CIK-a – Informer\nHDZ BiH očekuju da visoki predstavnik Valentin Inzko povuče nalog kojim je suspendovao odluku Centralne izborne komisije BiH o izboru vlasti u Federaciji BiH, rekao je potpredsjednik ove stranke Marinko Čavara.\nOn tvrdi da je visoki predstavnik prekršio Ustav i Izborni zakon, kao i da je sadašnja federalna Vlada nelegalna, nelegitimna i neustavna, te da bi svaki građanin Federacije BiH trebalo da traži da ona bude uspostavljena na ustavan i zakonit način.\n“Visoki predstavnik ponovo kaže da je odluka o zakonitosti i ustavnosti federalne Vlade na Ustavnom sudu. To nije istina jer Ustavni sud nikad neće donijeti odluku o tome i to mora da uradi Inzko”, rekao je Čavara.\nOn je objasnio da je Klub poslanika HDZ-a u Predstavničkom domu federalnog Parlamenta dobio odgovor od Ustavnog suda FBiH da on nije nadležan da ocjenjuje legalnost federalne vlasti.\n”Ustavni sud Federacije BiH odgovorio je da nije nadležan da ocjenjuje ustavnost pojedinačnih akata koje donose tijela vlasti u FBiH”, naveo je Čavara.\nOn tvrdi da ima naznaka da bi se ovo pitanje moglo riješiti političkim pregovorima sa SDA i SDP-om, jer smatra da stranke Platforme sve teže funkcionišu.\nIz Kancelarije visokog predstavnika Srni je ranije rečeno da rekonstrukcijom Vlade FBiH treba da se bave političke stranke ukoliko smatraju da je to potrebno, a ne OHR.\nSve dok Ustavni sud ne prosudi drugačije, navode u OHR-u, aktuelna Vlada Federacije BiH je legalna i legitimna.\nPredsjednik HDZ-a BiH Dragan Čović izjavio je ranije da je rekonstrukcija federalne Vlade i ulazak dva HDZ-a u nju neminovnost i dodao da očekuju da će taj proces početi čim profunkcioniše novi saziv Vijeća ministara BiH.\nOn je objasnio da tu pretpostavku zasniva prije svega na potrebi da vlast u BiH po vertikali bude sastavljena od istih stranaka. ”U suprotnom ćemo imati blokade na svakom koraku koje nam nisu potrebne”, rekao je Čović.\nČović nije objasnio kako će se to dogoditi budući da kod SDA i SDP-a nema spremnosti da se to uradi, što potvrđuje i nedavna izjava lidera SDA Sulejmana Tihića da pitanje rekonstrukcije Vlade FBiH ne treba otvarati prije nego što se vidi kako će funkcionisati novo Vijeće ministara BiH.\nTihić je naveo da se rekonstrukciji Vlade Federacije BiH žestoko protivi predsjednik SDP-a Zlatko Lagumdžija.


Рубрика: Политика, Актуелно Аутор: Преузето 664 пута прочитано Датум: 25.12.2006 Одштампај\nMinistar pravde Srbije Zoran Stojković izjavio je danas da ne smatra da će oslobađanje osumnjičenih da su jataci Ratka Mladića uticati na njegovo hapšenje.\n“Mislim da ne”, odgovorio je Stojković na pitanje novinara da li će biti otežano hapšenje haškog optuženika Mladića nakon što su na slobodu puštene osobe osumnjičene da su njegovi jataci.\nStojković je dodao da država ima akcioni plan i da nadležni organi rade svoj posao.\nNa konferenciji za novinare na kojoj su predstavljeni rezultati rada Ministarstva pravde u 2006. godini, Stojković je ocenio da je donošenje modernih evropskih zakona i Nacionalne strategije o reformi pravosuđa najveći uspeh u protekle tri godine.\nDonošenjem zakonodavnog okvira, opremanjem zgrada sudova, adaptacijom i kompjuterizacijom stvoreni su svi uslovi da sudovi rade valjano, efikasno i nezavisno svoj posao, rekao je on i ocenio da je celokupna oblast sada regulisana zakonima “čime je dat alat pravosuđu da radi brzo i valjano”.\nStojković je rekao da se pravosuđe još suočava sa problemima neefikasnosti, neznanja i korupcije, ali da se slika menja vremenom. Dodao je da je za poslednje tri godine za 50 odsto smanjen broj starih predmeta i povećana odgovornost predsednika sudova.\nStojković je naveo da je formirana Komisija za sprovođenje strategije za reformu pravosuđa čiji je cilj da Srbija do 2011. godine dobije nezavisno pravosuđe sa sopstvenom budžetom.\nPrema njegovim rečima, u zakonodavnoj oblasti je urađeno sve što je preporučeno dokumentima Evropske unije i Saveta Evrope “i još malo više”.\nMinistar je posebno izdvojio donošenje zakona koji se tiču borbe protiv korupcije i istakao da je u skupštinsku proceduru upućen Zakon o agenciji za borbu protiv korupcije, a da je vlada prošle nedelje usvojila Akcioni plan za primenu nacionalne strategije za borbu protiv korupcije.\nOn je ocenio da je nezavisno antikorupcijsko telo moglo već da bude osnovano da su sve stranke bile spremne da se vrate u parlament i glasaju za predloženi Zakon o agenciji za borbu protiv korupcije.\n« « Претходне вести: Postoji sve veća saglasnost pravoslavaca i katolika\nНаредне вести: Sajber diplomatija » »


I „Zelene beretke” protiv Halilovića: Bošnjaci ne žele sukobe | Republika Srpska\nNaslovna Srbija I „Zelene beretke” protiv Halilovića: Bošnjaci ne žele sukobe\nU saopštenju Udruženja, koje okuplja veterane rata, dobrovoljce, prvoborce i branioce, navodi se da Halilovićeve izjave održavaju njegove privatne stavove i da Bošnjaci ne žele sukobe ni u najdubljim mislima.\nRatne pretnje Halilovića dale su alibi srpskim zvaničnicima da poruče kako će Srbija braniti Republiku Srpsku i kako će Republika Srpska proglasiti otcepljenje, što se savršeno uklapa u apokaliptični scenario za Bosnu i Hercegovinu, navodi se u saopštenju, koje prenosi agencija Patria.\nUdruženje Bosna – Zelene beretke smatra da su najviši bošnjački politički, akademski i duhovni funkcioneri dužni da se odmah ograde od privatnih pretnji Halilovića, iza kojih ne stoje bošnjački narod, kojem ni na kraj pameti nije da preti ratom povodom protivustavnog referenduma u Republici Srpskoj.\nI boračke organizacije takođe treba da kažu da su pretnje Halilovića njegov lični, a ne stav BiH patriota, stoji u saopštenju.\nDodaje se da posebna dimenzija skandaloznih izjava Halilovića predstavlja činjenica da su Bošnjaci danas jedini razoružani narod u Evropi, koji s pravom strepi za svoju budućnost.\nBošnjaci nemaju drugog izlaza osim da se pravnim i političkim sredstvima bore za Bosnu i Hercegovinu, a svako ko ih gura u ratnu opciju radi na štetu Bošnjaka, ističe se u saopštenju.\nDa li je Halilović ove skandalozne ratne pretnje kazao kako bi stekao publicitet, ili kao nekadašnji beogradski obaveštajac, manje je bitno.\nBošnjački zvaničnici moraju se hitno ograditi od ovog lažnog patriotizma koji ide na štetu Bosne i Bošnjaka, zaključili su iz Udruženja Bosna – Zelene beretke.


Slika može da pokvari Android telefon\nBrojni korisnici Android smartfona prijavili su čudan problem: kada kao pozadinu (wallpaper) na svom telefonu postave specifičnu sliku plaže, telefon postaje neupotrebljiv, te se stalno resetuje.\nOdređene slike koje su u RGB sistemu boja zaista mogu da 'pokvare' vaš Android telefon, usled određene greške u samom operativnim sistemu koji očekuje da sve slike pozadine budu u SRGB sistemu boja. Inače, jedini način za ponovno korišćenje telefona je fabrički reset uređaja.\nStručnjaci smatraju i da ovakvi propusti u samom operativnim sistemu mogu omogućiti hakerima da na jednostavan način dođu do podataka sa vašeg telefona. Zbog toga obratite pažnju kakve slike preuzimate i postavljate na svoj uređaj.


Izvoz Tigra Tajers 182,6 miliona eura | Pirot vesti\nPočetna/Gradska hronika/Izvoz Tigra Tajers 182,6 miliona eura\nIzvoz Tigra Tajers 182,6 miliona eura\nUkupna vrednost izvoza prvih 15 najvećih izvoznika u Srbiji za devet meseci 2014. godine iznosila je 2,7 milijardi evra Od toga je izvoz fabrike Fijat automobili Srbija (FAS) oko 1,1 milijardu evra, objavilo je Ministarstvo finansija Srbije. U septembru je izvoz FAS-a iznosio 120,7 miliona evra.\nNa listi najvećih izvoznika na drugom mestu je, posle FAS-a, Naftna industrija Srbije (NIS) sa 286,6 miliona evra, a na trećem Tigar tajers iz Pirota sa 182,6 miliona evra.\nMeđu najvećim izvoznicima su i Gorenje Srbija sa 136,8 miliona evra, Železara Smederevo sa 135,9 miliona evra, HIP Petrohemija iz Pančeva sa 126,6 miliona evra, i Tetrapak iz Beograda sa izvozom od 115,2 miliona evra.\nSlede Hemofarm iz Vršca sa 109,5 miliona evra, Tarket iz Bačke Palanke sa 92,6 miliona, Jura korporacija iz Rače sa 90,1 miliona evra, Bol pekidžing (Ball) sa 79,8 miliona evra, Impol Sevla iz Sevojna sa 73,7 miliona, RTB Invest iz Bora sa izvozom od 73,3 miliona evra.\nPrema podacima Uprave carina, uspešni izvoznici su i Sirmijum stil iz Sremske Mitrovice sa 72,1 milionom, i fabrika čarapa Vali iz Beloševca, čiji je izvoz u prvih devet meseci ove godine bio 71 milion evra.\nU Pirotu za petinu manje dece vakcinisano protiv morbila – jedan slučaj mogao bi da dovede do epidemije


Tanjug | 18. apr 2018.\nDrugu godinu zaredom američki predsednik Donald Tramp neće prisustvovati tradicionalnoj godišnjoj večeri izveštača iz Bele kuće.\nIz Trampove kampanje saopšteno je da će umesto večere Tramp održati skup u Mičigenu 28. aprila, prenosi AP.\nIpak za razliku od 2017. kada je takođe izbegao večeru sa novinarima, Tramp ove godine ohrabruje svoje saradnike da se pridruže novinarima.\nProšle godine Tramp je održao miting u Harisburgu u Pensilvaniji tokom kojeg je uglavnom kritikovao medije rekavši da je on sa „mnogo, mnogo boljim ljudima“ na skupu.\nDonald Tramp SAD Udruženje izveštača iz Bele kuće\n← Grubješić: Evropska komisija traži da prestanu pretnje i napadi na novinare\nBrnabić: I dalje sam otvorena za razgovore sa medijima →


Kako se približava 17. maj i planirani summit u Sofiji o Zapadnom Balkanu, tako se sa evropske strane intenziviraju pripreme za njega, sa ciljem da se na jasan i konkretan način ojačaju evropske perspektive regiona, ali i konkretne veze država Zapadnog Balkana međusobno i sa EU.\nO tome je predsjednik Evropskog savjeta Donald Tusk razgovarao sa slovenačkim premijerom Mirom Cerarom, dok visoka predstavnica EU, Federica Mogherini nakon skupa evropskih ministara odbrane poručuje kako je uvjerena da će summit o Zapadnom Balkanu biti jednako uspješan kao što je i važan.\nTek što je okončao turneju na Zapadnom Balkanu, predsjednik Evropskog savjeta nastavlja razgovore u funkciji pripreme skorog summita koji bi,\nvjeruje on trebao da osnaži veze regiona i EU i, 15 godina nakon\nSoluna, osvježi evropske perspektive. Tokom vikenda o tome je u Ljubljani razgovarao sa slovenačkim premijerom.\nPredsjednik Evropskog savjeta, Donald Tusk: "Razgovarali smo o pripremama summita i detaljno o situaciji u regionu, iz perspektive moje nedavne posjete Beogradu, Podgorici, Sarajevu, Prištini i Skopju. Složili smo se da EU treba da iskoristi summit kako bi reafirmisala evropske perspektive za Zapadni Balkan. U isto vrijeme, treba da konkretno osnažimo ljudske, digitalne i infrastrukturne veze sa regionom i regiona međusobno. Konačno, moramo da osnažimo saradnju i u ostalim oblastima od zajedničkog interesa, uključujući i migracije i bezbjednost. Jer, bezbjednost Balkana je i naša bezbjednost."\nPred svima je sada vrijeme odluke, uvjeren je premijer Slovenije - ili\nće se države regiona konačno integrisati u EU ili će nastaviti\nsvojim, po bezbjednost Evrope, opasnim putem.\nPremijer Slovenije, Miro Cerar:\n''Kada je riječ o državama Zapadnog Balkana, vjerujem da smo pred veoma važnim vremenom koje će da traje još nekoliko godina - treba zajedno da odlučimo da li će države regiona konačno da budu integrisane u EU i euroatlantske integracije, ili će taj naš pokušaj da propadne i države Zapadnog Balkana nastave svojim putem. Veoma se nadam da će se dogoditi ovo prvo, jer ako te zemlje nastave svojim putem, to neće doprinijeti stabilnosti Evrope. Zato naglašavam važnost integracije država Zapadnog Balkana u EU."\nZa Visoku predstavnicu EU nema dileme - predstojeći summit jeste\nvažan i biće uspješan jer, vjeruje ona, integracija regiona u EU je\nod ključnog evropskog interesa.\nVisoka predstavnica EU, Federica Mogherini: "Vjerujem da će summit biti veoma važan događaj, koji dolazi godinama poslije summita u Solunu. Prije svega, biće to politički znak da EU i partneri iz regiona dijele ne samo geografski prostor već i političke ciljeve, rekla bih, sudbinu... a to je i znak zajedničkog opredjeljenja. Summit u Sofiji neće biti summit proširenja, još uvijek ne, ali vjerujem da će činjenica da je cijeli region Evropa i ima evropske perspektive, biti element koji podvlači njegovu važnost. Na način kako se rješavala izbjeglička kriza, bezbjednosni izazovi, radikalizacija, pkazatelji ekonomskog razvoja, infrastruktura, na svemu vidimo koliko je Zapadni Balkan povezan međusobno i sa ostatkom Evrope i vjerujem da nije samo u interesu država regiona već i cijele EU da rad sa njima bude kredibilan, a kredibilna evropska perspektiva za Zapadni Balkan je naš ključni interes. Biće to veoma važan i veoma uspješan summit."


Vesti online / Sport / Fudbal / "Orlići" na Amere\n"Orlići" na Amere\nProtivnik omladincima Srbije u četvrtfinalu Mundijalita biće Amerikanci. Mlade nade SAD pobedile su Kolumbiju 1:0.\nAmerikanci u četvrtfinalu: Radost "orlića" sa našim ljudima u dalekom Novom Zelandu\nOdlučujući pogodak za plasman među osam najboljih selekcija planete postigao je u 58. minutu. U finišu, Kolumbijci su imali jedanaesterac za produžetke, ali Barera nije iskoristio najstrožu kaznu, pa su Amerikanci napravili iznenađenje i obezbedili duel sa pulenima Veljka Paunovića.\nFUDBAL Šta je rekao junak pobede Ivan Šaponjić?\nFUDBAL Paunović: Hladna glava, vrelo srce i ostvarićemo snove\nFUDBAL "Dajte Brazil da se igramo"\nFUDBAL Paunović: Momci su heroji, lavovi...


Srbija: "Svi smo mi Šarli" - ebart\nSrbija: "Svi smo mi Šarli"\nBeograd -- U centru Beogarada večeras je ispred Francuskog kulturnog centra odata pošta francuskim novinarima ubijenim u terorističkom napadu u Parizu.\nSkup solidarnosti je organizovalo Nezavisno udruženje novinara Srbije, a okupljeni medijski poslenici i građani su simboličnim paljenjem sveća odali poštu juče ubijenim kolegama iz lista "Šarli ebdo".\nUz veliki transparent "Stop ubijanju novinara" i natpisima na francuskom, engleskom i srpskom jeziku "Svi smo mi Šarli" okupljeni su ispred Francuskog kulturnog centra palili sveće.\nPredsednik NUNS-a Vukašin Obradović je rekao da to udruženje želi da ovim skupom izrazi saučešće porodicama stradalih novinara u jučerašnjem terorističkom napadu.\n"To nije samo pucanj u naše kolege, to je pucanj u demokratiju, u slobodu izražavanja, u naše pravo da obaveštavamo građane o svemu što se dešava u svetu", rekao je Obradović.\nOn je, podsetivši da je u prošloj godini ubijeno 118 novinara, istakao u izjavi predstavnicima medija da se mora zaustaviti nasilje nad novinarima.\n"Pokažimo da smo solidarni i neka ovo bude poslednji put da su novinari stradali kao posledica nečijih ideoloških, verskih ili drugih pobuda", rekao je Obradović.\nPrema njegovim rečima, događaj u Francuskoj treba da postane prekretnica u novinarstvu i omogućavanju svim novinarima da obavljaju posao na bezbedan način.\nSkupu solidarnosti prisustvovali su brojni novinari, ministar kulture Ivan Tasovac, direktor Kinoteke Radoslav Zelenović...\nNaoružani maskirani napadači upali su juče u redakciju francuskog satiričnog nedeljnika "Šarli ebdo" u Parizu, poznatog po karikaturama islamskih lidera, i ubili najmanje 12 ljudi, od kojih 10 novinara i dva policajca, pre nego što su pobegli.\nDvojica ljudi u crnoj odeći, naoružanih automatskim puškama "kalašnjikov", ušli su oko 11.30 sati u redakciju, gde se tog dana održavao kolegijum, vičući "Alahu akbar!" (Bog je veliki) i "Osvetili smo proroka".\nKragujevc odao počast ubijenima\nNovinari i građani Kragujevca večeras su, ispred zgrade u kojoj je Narodna biblioteka "Vuk Karadžić", paljenjem sveća odali počast ubijenim novinarima pariskog nedeljnika "Šarli ebdo" i dvojici pripadnika francuske policije.\nU znak podrške francuskim kolegama i celokupnom narodu Francuske, novinari i građani su nosili transparente na kojima je pisalo "I ja sam Šarli".\nZa novinara Miroslava Miletića čin paljenja sveća nije samo podrška ubijenim francuskim kolegama, već i upozorenje da se takav napad više ne dogodi, imajući u vidu da svuda u svetu postoje pritisci na medije.\n"Vrlo je bitno dati podršku i vrlo je bitno pokazati da ljudi moraju da shvate da je sloboda mišljenja nešto što je vrlo važno, naravno sloboda mišljenja koja podrazumeva da niko nikome ne zadire u privatnost. Ovo što su kolege doživele je šokantno. Oni su nastradali samo zato što su nešto crtali, nešto pisali, zato što su nešto mislili. To je nešto što je najstrašnije", ocenio je Miletić.\nNaglašavajući da su se građani Kragujevca spontano okupili preko društvenih mreža, Katarina Milićević je rekla da novinari i građani odaju počast ubijenima francuskim novinarima i policajcima, ali i podršku građanima i samoj državi koja prolazi kroz veoma teške trenutke.\n"Kragujevac je grad stradalnik i uvek šalje jaku poruku mira svetu, tako je i večeras. Mi smo ovde zbog slobode govora, a protiv svake vrste fašizma", rekla je Milićević.\nZa Jelisavetu Miletić jučerašnji pucnji u francuske novinare su pucnji u slobodu mišljenja.\n"To što se juče desilo u Parizu je jedna metafora, zato što može da se desi u Beogradu, Londonu, Njujorku", rekla je ona ocenjujući da je sloboda govora, mišljena i pisanja ugrožena i da je to veliki problem današnjice.\nNiš: Minut ćutanja za žrtve u Parizu\nNiški novinari su danas tačno u podne minutom ćutanja u Francuskom institutu odali poštu ubijenim kolegama i žrtvama u Parizu, a skupu se pridružio i niški gradonačelnik Zoran Perišić.\nNovinari su nosili poruku "Svi šmo mi Ssarli", a direktor niškog Medija centra Mladen Velojić rekao je da je "sloboda govora doživela atentat".\nNovinari lokalnih medija i dopisnici iz Niša preneli su direktorki Francuskog instituta Kler BORTOLUSI izraze saučešća porodicama ubijenih novinara i žrtava napada.\nSkupu u Francuskom institutu prisustvovao je i počasni konzul Francuske u Nišu Saša Miljković.\nU Francuskom institutu otvorena je knjiga žalosti u kojoj je Perišić zapisao da demokratski svet saoseća u bolu sa porodicama i francuskim narodom.\nBortolusi je rekla da su emocije jake i zahvalila na podršci i na poseti novinara, zvaničnika i javnih ličnosti.\nNovinari u Gračanici osudili ubistvo kolega u Parizu\nNovinari redakcija na srpskom jeziku, članovi Drustva novinara Kosova Metohije i Udruženja novinara Srbije, danas su na skupu u Gračanici najoštrije osudili ubistvo kolega francuskog satiričnog časopisa Šarli ebdo u Parizu.\nPredsednik DNKiM Budimir Ničić rekao je da su se novinari ovog društva okupili danas u Gračanici u znak solidarnosti sa ubijenim kolegama u Francuskoj.\n"Ocigledno je da novinari nikada i nigde nisu bezbedni. Ni u ratu, ni u miru. Posebno je strašno kada novinare napadaju u miru. Mi na Kosovu to najbolje znamo, jer je petoro naših kolega ubijeno ili kidnapovano u poslednjih petnaest godina od kako je ovde stiglo, navodno, blagostanje i mir", kazao je Ničić.\nPrema njegovim rečima, vest o ubijenim kolegama u terorističkom napadu u Parizu posebno je uznemirila srpske novinare na Kosovu, jer kako je rekao, dele sličnu muku tako što se već petnaest godina bore da sačuvaju svoje živote.\nOn je ukazao na to da za razliku od Francuske, gde su ubice kolega novinara otkrivena u roku od 24 sata, srpski novinari se već petnaest godina bore da saznaju ko je i zašto ubio i kidnapovao njihove kolege, nakon završetka sukoba i nakon dolaska međunarodnih mirovnih snaga na Kosovo.\nNovinar Zivojin Rakočević je ocenio da teroristički zločin u Parizu pokazuje kako je sloboda i u najrazvijenijim demokratijama krhka kategorija i koliko je zapravo slab pojedinac i koliko je slab sistem.\nSa skupa iz Gračanice novinaru su uputili poruku u kojoj traže zaštitu novinarske profesije, a porodicama stradalih kolega u Francuskoj uputili su iskreno saučešće.


Predsjednik Čubrilović razgovarao sa Elen Džermejn, zamjenikom šefa misije u Ambasadi Sjedinjenih Američkih Država u Bosni i Hercegovni | NSRS\nPredsjednik Narodne skupštine Republike Srpske Nedeljko Čubrilović razgovarao je danas sa gospođom Elen Džermejn, zamjenikom šefa misije u Ambasadi Sjedinjenih Američkih Država u Bosni i Hercegovni.\nPredsjednik Čubrilović je istakao da je Narodna skupština Republika Srpska jasno opredijeljena za evropske integracije i donošenje zakona i drugih akata koji su usklađeni sa evropskim pravnim nasljeđem.\nOn je istako da je rad Narodne skupštine u potpunosti transparentan, te da omogućava svim zainteresovanim građanima da, direktno ili indirektno, učestvuju u predlaganju boljih zakonskih rješenja, a da javnosti rada doprinosi i objavljivanje svih informacija kao i omogućavanje direktnog televizijskog prenosa sjednica Narodne skupštine Republike Srpske.\nPredsjednik Čubrilović je ukazao na činjenicu da je, prema posljednjem izvještaju „Reportera bez granice“, koji istražuju medijske slobode širom svijeta, Bosna i Hercegovina zauzela prihvatljivo 63. mjestu i, u tom smislu, najbolje je rangirana od svih zemalja u okruženja, a nalazi se i ispred Republike Hrvatske, koja je punopravna članica Evropske unije.\n„Narodna skupština i druge institucije Republike Srpske, svojom transparentnošću rada, daje puni doprinos zaštiti prava novinara i njegovanju medijskih sloboda, a što je veoma značajno u demokratizaciji društva i procesu evropskih integracija“, istakao je predsjednik Čubrilović.\nPredsjednik Čubrilović je rekao da su predloženi nacrti zakona, koji su na dnevnom redu aktuelnog zasjedanja, uključujući i Nacrt zakona o izmjenama i dopunama Zakona o javnom redu i miru, podložni izmjenama i da očekuje da će svi zainteresovani učestvovati u javnoj raspravi kako bi predlagač pripremio najprihvatljiviji tekst prijedloga ovog zakona i uputio ga u skupštinsku proceduru.


„Glavni neprijatelj ideje ujedinjenja Albanaca — veliki Srbin Vučić“ - 15.04.2021, Sputnik Srbija\nBivši premijer Albanije Salji Beriša smatra da je ujedinjenje Kosova i Albanije neizbežno, prenosi Kosovo onlajn pisanje kosovske štampe. 15.04.2021, Sputnik Srbija\npolitika, vesti, sali beriša\nBivši premijer Albanije Salji Beriša smatra da je ujedinjenje Kosova i Albanije neizbežno, prenosi Kosovo onlajn pisanje kosovske štampe.\n"Po mom uverenju, nacionalno ujedinjenje Kosova i Albanije je neizbežno.", rekao je Beriša za Ekonomia onlajn.\n"Ideja 'nacionalnog jedinstva' kao ideja vodilja i ideal diktirana je s jedne strane najvećim evropskim istorijskim nepravdama prema Albancima, podelom njihovih zemalja u kojima su svuda bili etnička većina. Dakle, to je ideja koja se pojavila i konkretizovala tokom kasnih sedamdesetih godina u jeku napora velikih sila tog vremena da poreknu postojanje albanske nacije, unište je i podele njene zemlje", ističe Beriša, koji dodaje da se ideja o promeni granica pojavila 2013. dolaskom Edija Rame na vlast u Albaniji", dodao je Beriša.\n"Albanci na Kosovu prešli su iz mirnog otpora u oružani gerilski rat. NATO je svojim vazduhoplovstvom omogućio oslobađanje Kosova. Albanci u Severnoj Makedoniji uspeli su pretnjom oružjem da diktiraju Ohridski sporazum. Albanci u Crnoj Gori imali su ključnu ulogu u nezavisnosti Crne Gore", kaže Beriša.\n"Ideal nacionalnog jedinstva Albanaca koji mislim da je večan. Ali, sada se mora imati na umu da su uprkos fundamentalnoj ulozi Albanaca u ovim procesima, njihovi glavni akteri koji su definisali te procese bili naši međunarodni prijatelji i partneri. Dakle, princip partnerstva i lojalnosti ne dozvoljava jednostrane odluke ili postupke Albanaca prema međunarodno utvrđenom statusu i uz njihovo odobrenje sankcionisano međunarodnim aktima i sporazumima i zakonima", nastavlja Beriša.\nVeruje da će uz pomoć međunarodnih faktora doći do realizacije ove ideje.\n"Dakle, za potpunu realizaciju nacionalnog jedinstva zahteva se prvo potpuno razumevanje naših glavnih saveznika, ali takođe i oslobađanje naših suseda od albanofobije, kao i svedočenja Albanaca pred međunarodnom zajednicom da će ovaj proces dati konsolidaciju mira i stabilnosti u regionu. Ali ovde želim da dodam da ideju nacionalnog jedinstva promoviše i favorizuje glavni neprijatelj ove ideje, veliki Srbin Vučić svojim negiranjem nezavisne države Kosovo i svojim teritorijalnim zahtevima koji podstiču rat. Stavovima koji se u potpunosti zasnivaju na doktrini o srpskoj veličini, Vučić neguje novu konfrontaciju između Srba i Albanaca, koja bi se uprkos svemu završila pobedom Albanaca nad srpskim agresorom", zaključuje.


Naša tradicija i globalno društvo nude nam pregršt praznika koje obeležavamo na različite načine, pa su lokalni praznici, nekada najvažniji u svakoj zajednici, danas potpuno skrajnuti. Zbog toga nam je bila velika čast da učestvujemo u proslavi 1. septembra, Dana mladih Grada Niša, a kako bi proslava bila nešto zaista za mlade a ne samo o posvećeno mladima, u program je uključen i veliki besplatni koncert na Nišavi, na kome je glavna zvezda bio Dejan Petrović sa svojim bendom, dok je PSP Elekroniku poverena tehnička realzacija.\nKoncerti na otvorenom u Nišu po pravilu se orgnaizuju na Letnjoj pozornici Niške tvrđave, međutim Kancelarija za mlade grada Niša želela je da ovaj događaj bude drugačiji, zbog čega je dogovoreno da koncert bude na Nišavi, tako da ga publika može pratiti sa obe obale. PSP Elektronik je već imao iskustva u organizaciji koncerata na vodi, i to u Pančevu, a kada se koncerti poput ovih organizuju po toplom vremenu, kao što je bio slučaj prvog dana septembra, ovaj tip nastupa veoma je osvežavajući za bend i publiku, posebno u sredinama u kojima koncerti na alternativim lokacijama nisu tako česti.\nBudući da Nišava nije šira od 30-40 metara, odlučeno je da se postavi bina koja će biti otvorena u punom krugu, dakle bez bekstejdža, što je nemali izazov za izvođače, ali i nas koji rukujemo opremom, budući da ne možemo biti stalno uz opremu kako bi smo vršili fina podešavanja, već moramo ostati na obali, sigurni da smo unapred sve tako podesli da višesatni koncert prođe bez i najmanjeg problema.\nReakcija na postavku je bila sjajna - dovoljno citirati online portale koji su izveštavali o koncertu: "Svetski standardi u Nišu: Spektakularni koncert Dejan Petrovića na vrhunskoj bini" ili "Za slavnog muzičara napravljena je specijalna bina po uzoru na onu koju je na koncertu u Londonu imala Adel". Dejan Petrović ipak je bio najzaslužniji za dobru atmosferu, a izveo je kombinaciju obrada rok pesama stranih i domaćih izvođača, kao i naše najbolje pesme za trubu i nekoliko kola, na šta su mlade Nišlije odlično regovale, dok je koncert, na kome je prisustvovalo preko 10.000 posetilaca, završen vatrometom.\nZa ovaj koncet korišćena je bina kompanije Layher, uz podršku kolega iz kompanije Stage Pro iz Čačka. Layher proizvodi vrlo originalne i prilagodljive bine, a ovaj put bina se pokazala kao pun pogodak. PSP Elektronik bio je zadužen za kompletnu produkciju, od instalacije do postavljanja svetla i ozvučenja, uključujući rukovanje tehnikom za vreme koncerta. I ovaj put poneli samo našu bogatu kolekciju Cameo LED reflektora i specijalnih efekata, znajći da možemo sve programirati unapred ako se pokaže da za vreme koncerta moramo da se posvetimo zvuku, ali i da možemo da ručno upravljamo svetlom osluškujući puls publike ako sve savršeno funkcioniše po pitanju zvuka, što je i bio slučaj zahvaljujuči Coda Audio ozvučenju.


EP ZA ŽENE: Srpkinje jurile Španjolke, ali je Furija otišla u finale - www.025.rs\nwww.025.rs / SOMBOR / SPORT / EP ZA ŽENE: Srpkinje jurile Španjolke, ali je Furija otišla u finale\nKošarkaška reprezentacija Srbije nije uspela da se plasira u finale Evropskog prvenstva. Španija je u ”Štark areni” savladala Srbiju sa 71:66 (21:11, 16:19, 21:20, 13:16) i boriće se za trofej protiv Francuske, dok Srbiji ostaje meč za bronzanu medalju protiv Velike Britanije koji se igra od 17.30.\nŠpanjolke su tokom celog meča bile u vođstvo, a u nekoliko navrata su imale i dvocfirenu prednost od maksimalno 10 poena, ali su izabranice Marine Maljković su sve to uspevale da stighnu i stalno drže korak za rivalkama. U drugom poluvremenu je Srbija zaigrala još bolje, ali su i dalje Španjolke uspevale da održe prednost. Ipak, u poslednjoj četvrtini razigrala se Jelena Bruks i uz trojku Ane Dabović je Srbija povela prvi put na meču 64:62 četiri minuta pre kraja. Ipak, Davoićeva je napravila nameran faul posle kojeg su Španjolke vratile vođstvo i uspešno ga sačuvale do kraja.\nKošarkaška reprezentacija Srbije od 20.30 u ”Štark areni” igraće protiv selekcije Španije drugi polufinalni meč na Evropskom prvenstvu čiji su domaćini Srbija i Letonija. Pobednik ovog meča će u finalu igrati protiv reprezentacije Francuske koja je savladala Veliku Britaniju u prvom meču.\nSelekcija Srbije neće imati lak zadatak pred sobom pošto nikad nije savladala Španiju što je istakla i selektor Marina Maljković u najavi meča, a posebno je otežavajuća okolnost što je Ana Dabović polomila kost šake i pitanje je koliko će moći da pomogne saigračima.\nNekoliko grešaka Srbije što Španjolke koriste i sa penala stiču prednost 70:66.\nAna Dabović pravi nameran faul, a Ndur sa penala vraća vođstvo Španiji 67:66 koja ne koristi loptu sa strane.\nPotpuni preokret Srbije posle još jednog koša Bruks i trojke Ane Dabović Srbija vodi 64:62.\nSrbija uspeva da se dodatno približi posle četiri vezana poena Jelene Bruks 62:59 i potpuno se vrati u meč.\nSrbija nije iskoristila nekoliko napada, ali ni ŠPanjolke nisu uspele pa je i dalje osam poena prednosti za njih 60:52.\nImala je nekoliko prilika Srbija da ode sa manjom razlikom na poslednji mali odmor, ali posle nekoliko neiskorišćenih napada Španija u poslednju četvrtinu ulazi sa vođstvom 58:50.\nDragan Stanković igra odličan meč i pogađa uz faul 2+1. Ipak, Španjolke preko Ouvine postižu trojku i ostaju na bezbednih 54:45.\nNe uspevaju Srpkinje da se do kraja približe Španjolkama koje svaki nalet uspešno zaustavljaju najviše zahvaljujući Ani Kruz 47:38\nBolje je Srbija ušla u drugo poluvreme, ali ne uspevaju izabranice Marine Maljković da to u potpunosti iskoriste 41:36.\nPonovo su Španjolke uspele da uspostave kontrolu i održe Srbiju na sedam poena razlike 37:30.\nPonovo dobar period igre i Srbija uspeva još jednom da prepolovi zaostatak 27:22.\nUspele su Špšanjolke da prekinu nalet Srpkinja i vgrate se na dvocifrenu prednost 27:17.\nSrbija nešto bolje otvara drugu deonicu i uspeva da prepolovi zaostatak za Španjolkama 22:17.\nŠpanija u završnici prve četvrtine stiže do dvocifrene prednosti 21:11.\nŠpanjolke uspevaju da održe prednost 17:11.\nŠpanjolke su iskoristile nekoliko grešaka reprezentacija Srbije i povele sa 11:6.\nČvrst početak obe ekipe, Španija ima blagu inicijativu, ali Srbija drži korak 6:6\nTags: ep, košarka, Španija, sport, srbija\nPrelistavanje dnevnih novina za 7. jul 2019. godine


Ruska klasična muzika na Mećavniku | Novosti.RS\nutorak, 09. 07. 2019. u 07:22\nAleksandar Madžar Foto "Kustendorf klasik"\nMuzički festival "Kustendorf klasik", sedmi po redu, počinje u sredu\nFESTIVAL ruske klasične muzike, koji se od ove godine održava pod novim nazivom "Kustendorf klasik", počinje u sredu veče na Mećavniku. Sedmi put, u organizaciji srpskog režisera Emira Kusturice i kompanije "Gasprom njeft", u Drvengradu će gostovati 50 mladih muzičara iz muzičkih škola i sa akademija iz Srbije, Republike Srpske, Rusije, Belorusije, Nemačke i Kine.\n- Veoma je simbolično da će muzički i filmski festivali živeti pod jednim imenom, a za mene su to veoma bliski i najvažniji žanrovi. Štaviše, i filmska i muzička takmičenja stvaraju ljubav prema umetnosti, bez koje čovek jednostavno ne može postojati - rekao je umetnički direktor festivala Emir Kusturica. - Nadam se da će "Kustendorf" uvek ostati mesto gde se kultura susreće, i to u mnogim aspektima naše dve veoma slične i bliske zemlje, Rusije i Srbije, mesto gde nema jezičkih barijera, jer je jezik umetnosti univerzalan.\nPROČITAJTE JOŠ - Najviše para za "Kustendorf"\nTokom tri festivalska dana, mladi muzičari će se takmičiti u izvođenju dela klasične muzike u dve starosne kategorije, od 13 do 17 i od 18 do 25 godina. Laureate Zlatne, Srebrne i Bronzane matrijoške izabraće žiri u kome će biti rektor Državne muzičke akademije iz Belorusije Jekaterina Dulova (predsednica), kompozitorka Anja Đorđević i pijanista Aleksandar Madžar.\nNa svečanom otvaranju festivala koncert će održati ruski violista Jurij Bašmet, druge večeri nastupiće Madžar, kao i bariton Vasilij Gerelo. Bašmet i Madžar će svirati sa Simfonijskim orkestrom "Kustendorf", a dirigentskom palicom maestra Srboljuba Dinića.\nOPERA I FILMOVI\nU REVIJALNOM programu biće izvedena savremena opera Mikaela Tariverdijeva "Očekivanje", u režiji Vladana Ćurkovića i pod dirigentskom upravom Marije Stajić, dok će u okviru pratećeg programa biti prikazani filmovi "Tema" Gleba Panfilova i "Dobrodošli, ili bez prestupa" Elema Klimova.


Crna Gora: Profit Rudnika uglja 11 miliona evra - Serbia Energy Serbia Energy Balkan I Energetika - Crna Gora: Profit Rudnika uglja 11 miliona evra\nCrna Gora: Profit Rudnika uglja 11 miliona evra\n13. January 2021. / Region energetika\n„U uslovima pandemije, uz svakodnevno forsiranje poštovanja mera epidemiološke zaštite, uspeli smo da postignemo nove rekorde u proizvodnji otkrivke, proizvedemo sve količine uglja koje je tržište tražilo, nastavimo trend smanjenja troškova i postignemo dobit za koju očekujemo da će biti preko 11 miliona evra“, rekao je izvršni direktor Rudnika uglja Slavoljub Popadić.\nOn je u intervjuu za Glas rudara ocenio da će Rudnik nastaviti da igra važnu ulogu u razvoju države i u narednih 30 godina.\nPodsetio je da je Rudnik polovinom 2014. godine, kad je došao na mesto izvršnog direktora, bio na ivici stečaja, sa akumuliranim gubitkom od 20 miliona evra, poreskim dugom od 18 miliona i kreditnim zaduženjem preko 20 miliona evra. Šest godina kasnije, Rudnik je profitabilna kompanija, bez kreditnih zaduženja, sa reprogramiranim poreskim dugom koji je došao na nivo od 1,5 miliona i koji će najkasnije u prvom kvartalu ove godine biti isplaćen u celosti.\n„Više faktora je doprinelo oporavku Rudnika, a jedan od najbitnijih je ubrzanje poslovnih operacija. Izmenili smo model upravljanja, definisali nove pragove odgovornosti izvršnog direktora i borda, izmenili pravilnike i ubrzali procese donošenja odluka, uredili sisteme organizacije sastanaka i izveštavanja, uveli jake funkcije kontrolinga, razdvojili kratkoročne od dugoročnih i kontrolne od operativnih funkcija. Izmenili smo modele kratkoročnog i dugoročnog planiranja u ispostavili bolje modele praćenja realizacije dogovorenog“, naveo je Popadić.\n„Kao rezultat, podigli smo produktivnost, smanjili operativne troškove, tri puta povećali prodaju na inotržištu i podigli nivo godišnje proizvodnje otkrivke za preko 45 odsto“, dodao je Popadić i istakao da je zbog toga i usaglašenog modela poslovanja sa EPCG obezbeđeno održivo poslovanje kompanije u narednih 30 godina, čemu će posebno doprineti ekološka rekonstrukcija termoelektrane.\nSrbija da bude tranzitna ruta za sve snabdevače gasom\nHrvatska: CROPEX i HROTE najavili aukcije garancija porekla\nRegion: Hrvatska beleži negativne cene električne energije zbog tehničkog problema na SDAC\nHrvatska: CROPEX DAM razdvojen od SDAC tržišta\nSrbija: Šta je EMS dobio kupovinom akcija Crnogorskog elektroprenosnog sistema?


PORTAL KRUG - Auto-sedišta za sve bebe u Kraljevu\nPrevious Article Igraj košarku, otkrij rak na vreme\nNext Article Evo šta će biti pošumljeno u Kraljevu\nKraljevo je prvi grad u Srbiji koji je pre tri godine, preko gradskog Saveta za bezbednost saobraćaja, organizovao akciju kupovine i doniranja auto-sedišta roditeljima svih novorođenih beba. Posle dve godine pauze, akcija je nastavljena kupovinom novih 1.200 auto-sedišta za svu decu rođenu od 1. januara do danas. Predsednik Saveta za bezbednost saobraćaja, gradonačelnik Kraljeva dr Predrag Terzić, u svečanoj sali Gradske uprave reka je da je veoma srećan što je toliko mladih roditelja (mnogi i sa bebama) došlo da preuzme poklone - bezbednosna auto-sedišta.\n- Shvatili smo da je neophodno da sva deca koja su rođena od početka godine imaju pravo na besplatna auto-sedišta, odnosno da roditelji ne moraju da izdvajaju sopstveni novac za ove namene – poručio je gradonačelnik.\nOn je dodao da je obezbeđeno dovoljno auto-sedišta, ne samo za decu koja su rođena ove godine, nego i za decu koja će se naredne godine roditi na teritoriji Kraljeva. Grad će, obećao je, nastaviti da kupuje ova sedišta i u narednim godinama kako bi sva deca rođena u Kraljevu, a roditelji su im stanovnici grada na Ibru, mogliada dobiju besplatno sedište od grada. Gradonačelnik je podsetio da je grad Kraljevo, zajedno sa Pokretom za decu „Tri plus“, obezbedio popuste u različitim radnjama za porodice sa troje i više dece.\nNenad Marković, predsednik gradske skupštine i predsednik užeg saziva Saveta za bezbednost saobraćaja, istakao je da će, pošto se u Kraljevu sada, nažalost, godišnje rodi ispod 1000 beba, 1.200 nabavljenih sedišta, verovatno biti dovoljno i za decu rođenu do februara, marta sledeće godine.\nRoditelji su, po zahtevu Agencije za bezbednost saobraćaja, prošli kraću obuku kako se sedišta pravilno fiksiraju, jer ponekad sitan propust može da dovede do toga da uvezivanje opšte nema nikakvog efekta, ako nije izvedeno pravilno.\nNakon prezentacije o pravilnom fiksiranju auto-sedišta za bebe, za roditelje je održana i demonstracija fiksiranja sedišta u automobilima ispred zgrade Gradske uprave.\nObuka i preuzimanje auto-sedišta ubuduće će biti organizovani svakog četvrtka od 18.00 do 19.00 časova, u svečanoj sali Gradske uprave na Trgu Jovana Sarića.\nKraljevo\tportal krug\tauto sedista\tsedista za bebe\tSavet za bezbednost saobracaja


Izveštaj EK: Dobar napredak Srbije u reformi puteva i železnica - RTS\nArhiva » Vesti » RTS 25.04.2018\nIzveštaj EK: Dobar napredak Srbije u reformi puteva i železnica\nSrbija je u Izveštaju Evropske komisije za 2017. godinu dobila pozitivne ocene za napredak u poglavljima 14 – Transportna politika i 21 – Transevropske mreže, gde se posebno ističu sprovođenje reforme puteva i železnica.\nRTS sreda, 25. april 2018.\nU izveštaju se navodi i završetak radova na deonicama Koridora 10, kao i visok stepen usaglašenosti domaće regulative sa propisima EU, saopštilo je Ministarstvo građevinarstva, saobraćaja i infrastrukture.\nSrbija je dobro pripremljena za otvaranje Poglavlja 14 – Transportna politika, dobar napredak napravljen je u ispunjavanju preporuka u vezi sa reformom puteva i železnica, dok vodni i vazdušni saobraćaj funkcionišu u skladu sa evropskim propisima, ocenjuje se u izveštaju.\nU drumskom transportu napredak je ostvaren usvajanjem regulative u oblasti opasnog tereta, transportnih licenci, dok je regulativa u vezi sa prevozom robe i putnika usklađena sa evropskom. U oblasti železnice, uz pozitivnu ocenu reformi, ističe se da je potrebno nastaviti s otvaranjem tržišta za privatne operatere i osigurati održivost reformisanih železničkih kompanija, prenosi resorno Ministarstvo.\nEvropska komisija ocenila je da je Srbija umereno pripremljena za otvaranje Poglavlja 21 – Transevropske mreže, da igra aktivnu ulogu u promovisanju Agende povezivanja zapadnobalkanske šestorke i da je postigla dobar napredak u sprovođenju reformi koje imaju za cilj bolju infrastrukturnu povezanost regiona.\nU izveštaju se, između ostalog, konstatuje da su glavne deonice južnog i istočnog kraka Koridora 10 završene, kao i da je počela gradnja preostalog dela trase obilaznice oko Beograda.\nPoglavlje 14 – Transportna politika prati tehničke i bezbednosne standarde, državnu pomoć i tržišnu liberalizaciju u oblasti drumskog, železničkog, vodnog i vazdušnog saobraćaja, a Poglavlje 21 – Transevropske mreže u oblasti transporta, telekomunikacija i energetike u cilju jačanja unutrašnjeg tržišta i jačanja rasta i zapošljavanja, navodi se u saopštenju.\nIzveštaj Evropske komisije: Dobar napredak Srbije u reformi puteva i železnica\nVečernje novosti sreda, 25. april 2018.\nBlic sreda, 25. april 2018.\nPozitivan izveštaj Evropske komisije za 2017: Dobar napredak Srbije u reformi puteva i železnica\nKurir sreda, 25. april 2018.\nDobar napredak Srbije u reformi puteva i železnica\nRTV sreda, 25. april 2018.\nEvropska komisija Koridor 10 EU\nKako će se nova pravila EU odraziti na proizvođače u Srbiji\nSEEbiz pre 38 minuta\nBizLife pre 44 minuta


Narodna banka Srbije pušta u opticaj kovani novac od 1, 2, 5, 10 i 20 dinara\nNarodna banka Srbije pustiće u opticaj, u petak 20. maja, kovani novac od 1, 2, 5, 10 i 20 dinara s nešto izmenjenim obeležjima.\nKovanice od 1, 2, 5 i 10 dinara na licu imaju izmenjenu oznaku godine kovanja, „2011“, dok su ostala obeležja ostala ista kao i na prethodnim izdanjima. Na naličju ovih kovanica izmenjen je Veliki grb Republike Srbije, u skladu sa Uredbom o utvrđivanju izvornika Velikog i Malog grba, izvornika zastave i notnog zapisa himne Republike Srbije.\nNa licu kovanice od 20 dinara, pored izmenjene godine kovanja, nalazi se i novo obeležje – lik Ive Andrića.\nKovani novac apoena od 1, 2, 5, i 10 dinara služiće prvenstveno za zadovoljavanje redovnih godišnjih potreba gotovinskog platnog prometa, dok se kovanica od 20 dinara, pored navedenih potreba, izdaje i povodom obeležavanja 50-godišnjice od Andrićevog dobijanja Nobelove nagrade za književnost.\nKljučne riječi: kovani novac, kovanice, Srbija, 2011.\nKeywords: coins, Serbia, 2011\nEnglish title: National Bank of Serbia Released to Circulation 1, 2, 5, 10 and 20 Dinara Coins


Počinje rekonstrukcija Radničke ulice u Karađorđevom naselju\nOd 14. oktobra ulica će biti zatvorena za saobraćaj\nKako je i bilo najavljeno, počinju radovi na uređenju putne infrastrukture u gradu. Prva ulica koja će biti sanirana je Radnička u Karađorđevom naselju u MZ Stara Čaršija. Tim povodom danas su pomenutu ulicu obišli čelnik lokalne samouprave Nikola Vučen sa izvođačem iz preduzeća "Niskogradnja" i nadležnima iz JKP "Vodovod".\nU ponedeljak, 14. oktobra, počinju radovi na rekonstrukciji Radničke ulice u Karađorđevom naselju. Zbog toga ulica će biti zatvorena za saobraćaj a ekipe JKP Vodovod obavljaće zamenu vodovodne linije i priključaka.\nProjekat rekonstrukcije Radničke ulice finasira se iz budžeta lokalne samouprave i ukupna vrednost radova je oko 10 miliona dinara, potvrdio je predsednik Opštine Nikola Vučen.\n"Velikim planom smo opredelili sredstva i Radnička ulica je prva u nizu koja će se rekonstruisati iz budžeta opštine Smederevska Palanka", rekao je između ostalog Vučen.\nStanovnici Karađorđevog naselja su pretrpeli veliku štetu u majskim poplavama 2014. godine i posledice su još uvek vidiljive posebno kada je u pitanju putna infrastruktura.\n"Dugo se obećavalo da će se u ovom delu grada bilo šta raditi na sanaciji putne infrastrukture i to nije ispunjeno. Karađorđevo naselje je jedno od najvećih u Palanci, planom investicija je predviđeno da se u svakog gradskoj mesnoj zajednici rekonstruišu ulice, i počinjemo od Stare Čaršije", rekao je za našu televiziju čelnik lokalne samouprave.\nRadnička ulica rekonstruisaće se u dužini od oko 600 metara, a pored potpuno nove vodovodne linije biće urađena i sanacija kolovoza, pa će ova ulica biti pristupačna kako vozilima tako i pešacima, potvrdili su nadležni iz preduzeća "Niskogradnja" koje je izvođač radova.\nPO Lasta u S. Palanci: Autobuski red vožnje za dane vikenda\nZs sve kategorije putnika\nElektrodistribucija: U nedelju 7. juna od 9 do 10 časova bez struje potrošači u širem centru S. Palanke\nRaztlog su radovi na mreži\nPočetak radova na rekonstrukciji OB "Stefan Visoki" u Palanci uz prisustvo ministra zdravlja Zlatibora Lončara\nTom prilikom Bolnici će biti uručena donacija medicinske opreme koju je obezbedio južnokorejski investitor, kompanija Kyungshin Cables


Slaganje muzike i manifestacija\nPoslednja izmena:11:32:38 AM\nBack KULTURA MUZIKA Slaganje muzike i manifestacija\nutorak, 01 oktobar 2019 20:43\nBiti nasmejan, prirodan i tih - najveća je umetnost na svetu, pisao je veliki ruski pesnik S. Jesenjin. Ako se tome nadoveže potvrđena profesionalnost kao autora i izvođača, dobijamo profil muzičara koji je poslednje četiri decenije obeležio novosadsku, vojvođansku i srpsku muzičku scenu.\nNalazio se u ulozi pijaniste, aranžera, dirigenta... Formirao je Vojvođanski omladinski big band, vodio klub „Jazz“ u Novom Sadu, bio šef Muzičke produkcije RTV Novi Sad, muzički urednik TV „Apolo“... Šira javnost ga poznaje kao ključnog čoveka orkestra koji prati kantautora, Đorđeta Balaševića. Poslednjih godina sve više preuzima ulogu organizatora muzičkog programa u okviru pažljivo odabranih manifestacija, poput „Interfest-a“ i „Ukusa Vojvodine“, „Cubo Festa“, Kampa tolerancije u Bačkoj Topoli, prezentacije turističke Vojvodine u Istri i Nemačkoj na Dunavskom festivalu.\nO značaju muzičkog segmenta i njegovog uticaja na kvalitet i uspešnost jednog događaja u kojem se muzika pojavljuje kao prateća, gospodin Dujin kaže:\n- Muzika je neraskidivi deo svakog dešavanja, bez obzira na vrstu i tip. Ona nije presudan, ali je jedan od vrlo važnih momenata, zajedno sa organizacijom i ambijentom same manifestacije. Tokom vremena standardi su se podizali i samim tim što su nam informacije o dešavanjima na svetskoj muzičkoj sceni postale lako dostupne. Iz mog apsekta, a govorim na osnovu dugogogodišnjeg iskustva bavljenja ovim poslom, gde sam bio uključen u veliki broj manifestacija sa zadatkom da odaberem, organizujem, kreiram muziku koja će da ulepša manifestacija u muzičkom delu programa, radi se o vrlo zahtevnom zadatku, ma koliko on na prvi pogled izgledao jednostavan i lak. Jedna dimenzija posla je kada imaš na raspolaganju puno para da dovedeš neko veliko ime koje će privući mnogo sveta. Međutim, veliki je znak pitanja da li je to svrha i cilj manifestacije ili postizanje jedne celine koja će ostati u dobrom sećanju i ostvariti željeni efekat. Iz tog razloga smatram da je organizovanje muzike za bilo koju manifestaciju vid primenjene umetnosti, i s toga vrlo zahtevan zadatak, jer taj neko mora prepoznati šta treba da favorizuje a šta da sakrije, odabere adekvatnu i primerenu vrstu muzike, jer i sama manifestacija zahteva takav pristup - objašnjava maestro.\nPo njegovom mišljenju uvek ima mesta i za neki eksperiment, jer „ako se ne proba ne može se ni znati“, ali i on mora da egzistira u dozvoljenim granicama dešavanja, da ga prati dovoljno glasno da se čuje u omeđanom prostoru datog događaja, ali dovoljno tiha, nikako ne preuzimajući primat centralnom dešvanju, glavnoj ideji okupljanja.\nSlaganje hrane i pića, muzike i manifestacija je izuzetno važna i iz razloga što onaj koji želi da postigne efekat tradicije sigurno neće dovesti pankere, nego će se držati kulturnog nivoa ovih prostora. Čini se da to nedostaje na mnogim manifestacija, mada je, po rečima maestra Dujina, sve teže naći mlade muzičare koji bi na adekvatnom nivou odgovorili zadatku.\n-Teško je napraviti u tom smeru neki pomak, jer nažalost ima malo „novih muzičkih snaga“ koje mogu da naprave kvalitetan i reprezentativan program i da ga izvedu pred velikim brojem publike. Ubeđen sam da se mnogi organizatori manifestacija boje eksperimenta pod pritiskom da neće opravdati sredstva koja su dobili. Cilj svakog događaja je privući što više sveta i svi se drže proverenog, kako se ne bi desilo da manifestacija ne bude dovoljno posećena. To je sada začaran krug. Ja sam imao sreće da sam uvek sarađivao sa ljudima koji su bili spremni da podrže izazove i to se do sada uvek pokazalo dobrim. Moja prednost je što poznajem dovoljno veliki broj muzičara sa ovih prostora i što kao kreator muzike znam šta ko voli da svira pa odredim za tu priliku i muziku, način i izražaj, da bi se što bolje uklopilo u sadržaj manifestacije. To jeste dug put ali kako se razvijaju manifestacije tako bi trebala i muzika u sklopu manifestacija da napreduje i da se menja, da ne nastupaju uvek isti orkestri. Sada je stanje takvo da gde god se nešto dešava zna se da će nastupati jedan od deset stalno prisutnih orkestara. Nemam ništa protiv da nastupaju, ali ne baš na svakoj - zaključio je maestro Aleksandar Dujin.


BANJALUKA – Agencije za istrage i zaštitu (SIPA), četvrta je institucija na nivou BiH koja planira da u Banjaluci kupi zgradu za smještaj svojih zaposlenih, a za koju je spremna da plati 4,8 miliona maraka, saznaje portal CAPITAL.\nTrenutno se najam za kancelarije ove državne agencije mjesečno plaća nepunih 16.000 maraka, ili oko 200.000 na godišnjem nivou. Kako nije namjenski građen za potrebe SIPA, on ne zadovoljava njihove potrebe.\nSredstva će se obezbijediti u budžetu BiH, a planirano je da se ove i naredne godine izdvoji po 1,5 miliona maraka, te 1,8 miliona KM 2023. godine.\nPrijedlog Odluke o odobravanju ovog projekta koji je pripremila Služba za zajedničke poslove institucija BiH uskoro će se naći pred Savjetom ministara BiH koji treba da je odobri.\n„Uzevši u obzir specifičnost djelovanja same agencije, njene nadležnosti i zaduženja, neophodno je obezbjediti objekat koji će svojim kapacitetima i funkcionalnostima obezbjediti nesmetano funkcionisanje Regionalne kancelarije u Banja Luci. Kao što je slučaj u proteklom periodu, nabavkom objekata u kojima će se trajno riješiti smještaj institucija BiH dolazi do značajne dugoročne uštede budžetskih sredstava. Još jednom naglašavamo da godišnji iznos zakupa za Regionalni centar Agencije u Banja Luci iznosi cca 200.000 BAM“, navodi se u obrazloženju Odluke.\nPotraga za prostorima traje godinama\nInače, treba napoomenuti kako su brojne državne institucije u potrazi za adekvatnim prostorom u Banjaluci, te da godinama ne mogu da riješe ovaj problem.\nTako na primjer Uprava za indirektno oporezivanje BiH još od 2014. godine pokušava da pronađe objekat koji ispunjava njihove zahtjeve.\nDo sada im je propalo nekoliko poziva, a trenutno razmatraju ponudu kontroverznog biznismena Mile Radišića koji im je za 100 miliona maraka na prodaju ponudio svoj objekat u centru Banjaluke.\nSličan problem je imala i Agencija za identifikacione dokumente, evidenciju i razmjenu podataka (IDDEEA) koja je nedavno, nakon deset godina izabrala izvođača radova za prvu fazu gradnje svog objekta.\nUgovor za prvu fazu izgradnje administrativno-proizvodnog objekta Agencije sklopljen je sa zvorničkom firmom „Enikon gradnja“, a kompletan projekat će koštati 28 miliona KM.\nPoslovni prostor u Banjaluci traži i Regulatorna agencija za komunikacije BiH, koja u te svrhe planira potrošiti 2,6 miliona KM.\nPojedine BiH institucije su za najam prostora u Banjaluci dale na milione maraka.\nTako je na primjer, Direkcija za civilno vazduhoplovstvo BiH (BHDCA) deset godina plaćala mjesečnu zakupninu od čak 60.000 maraka. Potrošili su 6,8 miliona KM sa kojima su mogli kupiti sasvim pristojnu zgradu za svoje potrebe.\nJedna od rijetkih koja je riješila problem smještaja u najvećem gradu Srpske je Centralna banka BiH. U avgustu 2014. otvoreno je novo sjedište Glavne banke Republike Srpske u centru Banje Luke na lokaciji Paskuline ciglane. Gradnja je trajala tri godine a u nju je uloženo 13,72 miliona KM.\nTagovi: poslovni prostorsipa\n07.10.2020 | 13:51


Poseta ministra Milana Krkobabića ZZ "Mrkšićevi salaši"\nsreda, 26 februar 2020 10:33\nMinistar Milan Krkobabić posetio je 25.2.2020. uspešnu zemljoradničku zadrugu "Mrkšićevi salaši" iz Srpskog Itebeja koja broji 21 člana, 307 kooperanata i čak 314 zaposlenih. U okviru zadruge je i pekara, klanica, restoran... Poseti su prisustvali i predstavnici Zadružnog saveza Vojvodine Radislav Jovanov, predsednik i Jelena Nestorov Bizonj, sekretar.\nMinistar Krkobabić naglasio je da zadruge poput "Mrkšićevih salaša" vraćaju veru u opstanak na selu, te da su one okosnica života u manjim sredinama.\nZZ Mrkšićevim salašima 2019. godine dodeljena su sredstva za unapređenje prerađivačkih kapaciteta kroz projekat „500 zadruga u 500 sela“, a predsednik Zadružnog saveza Vojvodine Radislav Jovanov istakao je da je projekat dokaz da zahvaljujući samo jednom privrednom subjektu se može kvalitetno živeti u maloj sredini.\nDomaćin posete i direktor zadruge "Mrkšićevi salaši" Vojislav Mrkšić rekao je najbolji pokazatelj uspešnog rada zadruge činjenica da mladi ostaju na selu, te da mladima trebaju radna mesta, a to se dodatno omogućava kroz dalje ulaganje i širenje delatnosti zadruge.


Vip ČuvarKuća: Manje briga uz pametnu kuću | PC Press\nVip ČuvarKuća: Manje briga uz pametnu kuću\n23. novembar 2018. 19. novembar 2018. PC Press\nKoncept Pametne kuće predstavlja tehnološko rešenje modernog življenja koje se aktivno razvija i kojem se sa razlogom posvećuje sve više pažnje. Imajući u vidu da se bezbednost doma visoko kotira na listi prioriteta, sistem za pametno stanovanje treba da odgovori na izazove koje možemo svesti u dve kategorije: da omogući pouzdanost i sigurnost doma, i da istovremeno bude pojednostavljeno kako bi benefiti takvog modernog načina života bili dostupni i prijemčivi za široku upotrebu.\nOvakav način stanovanja samo je jedna od mogućnosti koju nam je doneo Internet of Things, odnosno internet stvari, a to je komunikaciju među uređajima. Udaljeno kontrolisanje doma više ne predstavlja futuristički scenario, već svakodnevicu kojoj se teži, sa ciljem što efikasnijeg trošenja vremena i novca, automatizacije pojedinih procesa u kući, ili prosto – prilagođavanje doma aktivnostima i navikama ukućana.\nDa bi ovaj moderni koncept življenja postao standardan, brojni smart home sistemi nastali su iz potrebe da nam rutinske, praktično automatske radnje tokom dana ne oduzimaju energiju, vreme i novac. Samim tim je neophodno da takvi sistemi ne budu komplikovani za svakodnevnu upotrebu, kao i da možemo da se oslonimo na njih kada smo odustni, ne vodeći brigu o tome da li nam je kuća sigurna.\nJedno od takvih pristupačnih rešenja za pametnije življenje je Vip „ČuvarKuća”, inteligentni sigurnosni sistem koji omogućava automatsku daljinsku kontrolu preko smartfona ili tableta, i uz bilo koji tip internet konekcije upravlja uređajima u kući. Sistem se sastoji od alarmnog kontrolera i seta uređaja. „Mozak“ čitavog sistema je alarmni kontroler, koji sabira i kontroliše funkcije svih ostalih uređaja putem radio veze na posebnoj frekvenciji, i šalje obaveštenja i upozorenja na telefon ili tablet. Istovremeno može biti i NVR, mrežni video snimač koji pokriva do osam kamera na isto toliko kanala za bežični video nadzor u realnom vremenu. Konfiguracija i elementi sistema su jednostavni, kao i sama instalacija, s obzirom da su svi uređaji bežični.\nU zavisnosti od potreba, „ČuvarKuća” nudi IP video kamere za nadzor, alarmnu sirenu i senzore za pokret ili vrata i prozore, pametnu utičnicu, senzore za dim, kao i SOS daljinski koji šalje signal ukoliko je nekom od ukućana u domu potrebna pomoć. Osim navedenih uređaja, za korišćenje ovog sistema neophodna je instalacija aplikacije Vip „ČuvarKuća“, koja je dostupna u verzijama za Android i iOS.\nKonkretno, ovaj sistem omogućava da uživo pratite sliku sa IP kamera za video nadzor, pogledate notifikacije u momentu aktiviranja nekih od senzora za pokret i dim, upravljate rasvetom ili drugim uređajima. U situacijama kada niste sigurni da li ste isključili peglu, zaključali vrata i zatvorili prozore dok ste žurili na posao, sa samo par klikova u aplikaciji možete to da proverite. SOS daljinski je posebno koristan za najstarije i najmlađe u porodici, koji na jedan stisak dugmeta mogu da dopru do vas u hitnim slučajevima.\nPosebna prednost ovakvog sistema je što kuću pretvara u energetski efikasan objekat, zahvaljući tome što grejne i rashladne uređaje možete uključivati i isključivati u skladu sa količinom vremena koje provodite kod kuće, što će svakako doprineti smanjenju mesečnih računa. Kompanija Vip mobile je prva na tržištu na ovaj način omogućila korisnicima da svoj dom učine pametnim. Paketi u ponudi se razlikuju po funkcionalnosti, odnosno broju i vrsti kamera i senzora, a ukoliko tokom trajanja ugovora bude potrebe, u svakom momentu je moguće da se uvrste i dodatni uređaji za vaš dom.\nTagovi: digitalni dom, pametna kuća, Pametni dom, Vip, Vip mobile\n← Najveći IT skandali 2018. godine (za sada)\nReview: Wiko View 2 Plus – Amoureux, sommes-nous? →


Sajber hronika, 07.12.2020, 09:30 AM\nDvadesetjednogodišnji Rajan Hernandez, iz Palmdejla u Kaliforniji, koji je godinama hakovao Nintendove servere, osuđen je na tri godine zatvora zbog hakovanja i posedovanje dečje pornografije.\nIzricanje presude usledilo je nakon sporazuma o priznanju krivice koji je prvobitno predložen u januaru 2020, ali je zbog situacije sa pandemijom suđenje koje je trebalo da bude održano u aprilu odloženo. Pored zatvorske kazne, Hernandez će takođe morati da plati Nintendu 259 323 dolara “za troškove sanacije izazvane njegovim ponašanjem”, navedeno je u saopštenju američkog Ministarstva pravde.\nHernandez je široj gejmerskoj zajednici postao poznat po svojim hakerskim napadima koji su počeli dok je bio maloletan. Istragu o Hernandezu FBI je prvi put pokrenuo nakon što je on sa svojim saučesnikom 2016. godine ukrao poverljive informacije od zaposlenog u Nintendu, uključujući informacije o tada neobjavljenom Nintendo Switchu. Kada je 2017. godine završio istragu, FBI je kontaktirao Hernandezovu porodicu i zatražio da on prestane sa svojim ilegalnim aktivnostima. Međutim, Hernandez je nastavio da izvlači poverljive informacije, koje je objavio 2018. i 2019. godine i FBI je obnovio istragu.\nPretragom Hernandezovih hard diskova jula 2019. FBI je pronašao dečiju pornografiju i video snimke zlostavljanje dece. Hernandez se na kraju izjasnio krivim za posedovanje dečije pornografije tako da je sada i registrovani seksualni prestupnik. Sudija je preporučio da Hernandez bude smešten u zatvor za “zatvorenike sa kognitivnim izazovima“, a nakon toga bi trebalo da bude pod nadzorom još sedam godina.


Poskupljuje putarina na autoputu BL – Gradiška – mojKontakt portal – Radio Televizija Kontakt\nNaplata putarine na dijelu autoputa Banjaluka-Gradiška od ponedjeljka\nPoskupljuje putarina na autoputu BL – Gradiška\nVlada Srpske donijela je danas Uredbu o izmjeni Uredbe o visini putarine na izgrađenoj dionici auto-puta Gradiška-Banjaluka kojom se povećavaju cijene putarine za sve kategorije vozila za iznos poreza na dodatu vrijednost.\nCijena putarine za putnička vozila iznosiće 2,5 KM, za putnička vozila sa prikolicom pet KM, za autobuse i kamione sedam KM i za autobuse i kamione sa prikolicom 12 KM.\nPovećanje cijena iniciralo je Javno preduzeća “Autoputevi Republike Srpske”, jer je uvršteno u PDV sistem, čime je postalo obveznik po osnovu te vrste poreza, saopšteno je iz Biroa Vlade za odnose s javnošću.\nUsvajanje zakona bi urušilo uspostavljeni RTV sistem\nVlada Republike Srpske nije prihvatila Prednacrt zakona o izmjeni i dopuni Zakona o javnom radio-televizijskom servisu BiH, jer bi njegovo usvajanje urušilo uspostavljeni Javni radio-televizijski sistem BiH i funkcionisanje Radio-televizije Republike Srpske kao javnog servisa Srpske.\nVlada traži od Savjeta ministara BiH da u proceduru uputi izmjene i dopune Zakona o javnom radio-televizijskom sistemu BiH u dijelu koji se odnosi na način naplate RTV takse i raspodjele prikupljenih prihoda, saopšteno je iz Biroa Vlade za odnose s javnošću.\nNovo zaduženje RS – za Socijalni program stambenog zbrinjavanja\nVlada Republike Srpske prihvatila je zaduženje Republike od pet miliona evra prema Razvojnoj banci Savjeta Evrope za Socijalni program stambenog zbrinjavanja u BiH – Republici Srpskoj, koji sprovodi Investiciono-razvojna banka (IRB) Republike Srpske.\nKreditna sredstva namijenjena su za kupovinu, izgradnju ili proširenje prve stambene jedinice u slučaju proširenja porodice za mlade pojedince ili parove sa djecom ili bez djece, koji imaju do 35 godina i pojedince ili parove sa visokom stručnom spremom ili parove bez starosnog ograničenja.\nKreditna sredstva prenose se na IRB koja će na osnovu finansijskih posrednika plasirati sredstva, saopšteno je iz Biroa Vlade Republike Srpske za odnose s janvošću.\nNa ovaj način biće omogućeno proširenje kruga korisnika stambenih kredita IRB-a putem zasebne kreditne linije i na samce i visokoobrazovane bračne parove, koji imaju više od 35 godina.\nU posljednjih pet godina IRB je po ovoj kreditnoj liniji godišnje plasirao između 30 i 35 miliona KM, a sa stanjem na dan 30. septembar 2015. godine, udio stambenih kredita IRB u ukupnim stambenim kreditima bankarskog sistema Republike Srpske iznosio je 43,4 odsto, što potvrđuje ovu banku kao najznačajnijeg pojedinačnog finansijera stambenog zbrinjavanja u Republici Srpskoj.\nPosljednjih godina, tražnja za ovim kreditnim proizvodom premašila je raspoloživa sredstava za ove namjene, tako da će se kreditnim zaduženjem prema Razvojnoj banci Savjeta Evrope obezbijediti nedostajuća sredstva, koja će omogućiti rješavanje stambenog zbrinjavanja socijalnih grupa od posebnog interesa i značaja za Republiku Srpsku.\nUsvojen Republički akcioni plan\nVlada je danas usvojila i Republički akcioni plan realizacije preporuka Evropske komisije iz izvještaja o BiH za 2015. godinu za period januar-avgust ove godine, kojim se zadužuju nadležni republički organi uprave da, radi efikasnog ispunjavanja zahtjeva iz procesa evropskih integracija, postupaju u skladu sa Akcionim planom, te da o njegovoj realizaciji blagovremeno obavještavaju Ministarstvo za ekonomske odnose i regionalnu saradnju Republike Srpske.\nMinistarstvo za ekonomske odnose i regionalnu saradnju zadužuje se da, u svojstvu republičkog koordinatora procesa evropskih integracija, u saradnji sa nadležnim institucijama Republike Srpske, izradi kvartalne izvještaje o realizaciji Republičkog akcionog plana realizacije preporuka Evropske komisije iz izvještaja o BiH za 2015. godinu za period januar-avgust 2016. godine i dostavi ih Vladi Republike Srpske na razmatranje i usvajanje.\nVlada je upoznata i o informaciji o potencijalima livada i pašnjaka u brdsko planinskom području Republike Srpske i usvojila informaciju o radovima u poljoprivredi i podsticajnim mjerama za proljećnu sezonu ove godine, u kojoj se izražava podrška mjerama i aktivnostima koje preduzima Ministarstvo poljoprivrede, šumarstva i vodoprivrede, usmjerenim na dinamiziranje tekućeg i dugoročnog razvoja agrarnog sektora Srpske.\nNavedeno ministarstvo zadužuje se da i u ovoj godini obezbijedi prodaju regresiranog dizel goriva, za proljećne i jesenje radove u poljoprivredi u količini od 100 litara po hektaru.\nMinistarstvo se zadužuje i da prati zasnivanje novog proizvodnog ciklusa i blagovremeno informiše Vladu o toku i efektima preduzetih mjera.\nVlada je usvojila i informaciju o spoljnotrgovinskom prometu Republike Srpske za prethodnu godinu i informaciju o Programu ekonomskih reformi BiH za period 2016-2018. godina.\nBanja Luka: Moguće uvođenje novih autobuskih linija\nOmladinci švedske političke partije traže legalizaciju incesta i nekrofilije


MIELE – EKO KUCA magazin\nKreiranje jedinstvenog iskustva je princip koji kompanija Miele neguje tokom svog postojanja. Svojim proizvodima, postavlja standarde u izdržljivosti, učinku, energetskoj efikasnosti, dizajnu i tehnološkim inovacijama. Prva je kompanija koja je koristila elektronske komponente na svojim aparatima i dijagnostiku pomoću računara. U vreme kada su drugi bili oslonjeni isključivo na mehaničke komponente, prvi su započeli implementaciju kućnih aparata u sisteme „pametnih kuća“. Miele je primer na koji se ugledaju druge kompanije u industriji, pa samim tim ne iznenađuje činjenica da su mnoge slavne ličnosti poput poznatog glumca Vila Smita, glumice Gvinet Paltrou i modnog dizajnera Tomija Hilfigera odlučili da svoje domove upotpune Miele uređajima.\nKontinuirano ulaganje u istraživanje i razvoj za rezultat ima neosporan kvalitet i kontinuirani napredak u izdržljivosti, racionalnoj upotrebi energije i jednostavnosti upotrebe. Sve one karakteristike po kojima je Miele prepoznat širom sveta najbolje su iskazane novom generacijom ugradnih uređaja ove kompanije.\nSvojom Generacijom 7000, Miele obnavlja kompletan asortiman ugradnih kuhinjskih uređaja, od klasičnih rerni i ploča, rerni na paru, aparata za kafu pa sve do mašina za pranje sudova. Uređaji su opremljeni i pametnom asistencijom uključujući kameru u rerni ili jedinstveni sistem TasteControl, koji sprečava da hrana zagori pri pečenju. U okviru Generacije 7000 predstavljena je i Miele mašina za pranje sudova G7000, prva na svetu koja, zahvaljujući jedinstvenom AutoDos sistemu, automatski dozira potrebne količine specijalno kreiranog praškastog granulata i to u zavisnosti od zaprljanosti posuđa.\nPrethodni članak ZEHNDER\nSledeći članak POLET NEXE GRUPA\n07. окт, 2019.\n07. апр, 2021.


registracija građevinske firme u Sloveniji Arhiva - DATA d.o.o.\nGrađevinske firme nam ovih dana najčešće postavljaju pitanje, da li mogu raditi, dok traje epidemija koronavirusa u Sloveniji. U ovom članku odgovaramo na vaše pitanje u vezi nuđenja i obavljanja građevinskih radova. Data d.o.o. je vodeći pružalac usluga za preduzetnike koji započinju svoj posao ili već imaju svoje preduzeće u Sloveniji. Pored profesionalnih računovodstvenih usluga, pružamo i poresko i pravno...\n27/03/2020By DarjaBiznis, EU, Osnivanje poduzeća, SlovenijaGrađevinska frirma u Sloveniji, registracija firme u Sloveniji, registracija građevinske firme u SlovenijiRead more...


Ukrasite i osvjetlite vaš prostor: U modi su podne lampe, sa visokim, tronožnim postoljem @ InfoBijeljina \nNe samo da funkcionalno osvjetljavaju vaš prostor, već ga čine i ljepšim, baš onakvim kakvim ga zamišljate. Lampe često doživljavamo kao šlag na torti, jer upravo one svojim izgledom mogu da zaokruže sliku koju stvarate u vašim enterijerima. Bez obzira na to da li imate lustere ili ne, one su dobrodošle u svakom kutku, a možete da ih postavite bukvalno gdje god poželite, u zavisnosti od njihove veličine. Ponovo aktuelnom retro stilu ni lampe nisu odoljele, pa su veoma moderne podne, sa visokom, tronožnim postoljem, i abažurima u jednostavnim valjkastim ili kupastim oblicima.\nPljunuo učiteljici u kafu, dobio šamar od njene kćerke\nProdavačice ljubavi ni minus ne može otjerati sa radnih mjesta\nNajopasnija parking mjesta u Evropi\nProdavačice ljubavi na Vogošćanskoj petlji ovih dana ni loše vrijeme ne može spr ...\nAutomobil vukao muškarca na sankama auto-putem Sarajevo - Zenica


AMBASADA SAD UPOZORAVA: Oprez zbog Evrovizije, godišnjice ambasade...! • HAPPYTV.RS\nAMBASADA SAD UPOZORAVA: Oprez zbog Evrovizije, godišnjice ambasade...!\nAmerička ambasada u Izraelu upozorila je svoje državljane u Izraelu da budu oprezni i izbegavaju putovanje u područja pogođena raketnim požarima usled najnovijih sukoba izmedu Hamasa i Izraela.\nTo upozorenje poklapa se sa Evrovizijom i obeležavanjem godišnjice otvaranja američke ambasade u Jerusalimu.\n- Terorističke grupe bi mogle da izaberu godišnjicu, koja se poklapa sa takmičenjem Evrovizija u tel Avivu i Danu Nakba, da izvedu nasilne proteste ili napade - navodi se u saopštenju amerčke ambasade.\nU nedelju je Izrael zvanično pokrenuo nedelju Evrovizije u Tel Avivu, gde su raspoređene hiljade policajaca, medicinskih sestara i stjuarda u "selu" Evrovizije, dok se očekuje da oko 300.000 turista poseti grad tokom ove nedelje.\n- Bezbednosni incidenti bi mogli da se dese i izvan gaze i u bilo koje vreme. Zbog bezbednosnih incdenata, među kojima je i raketiranje koje se dešava često bez upozorenja, pozivamo građane SAD da ostaju smireni i da preduzmu odgovarajuće korake kako bi povećali svoju bezbednost - navodi se u saopštenju.


zajednička konferencija u Palati Srbija\n19.10.2018. 13:21h 19.10.2018. 13:41h\nBEOGRAD - Predsednik Srbije Aleksandar Vučić sastao se danas sa zamenikom pomoćnika američkog državnog sekretara Metjuom Palmerom, a po završetku razgovora iza zatvorenih vrata usledila je zajednička konferencija za medije.\nŠef srpske države na početku je istakao da Palmer nije gost u Srbiji, već "srpski zet" koji srpski govori perfektno i dodao da je sa američkim diplomatom imao otvoreni i konkretan razgovor o bilateralnim odnosima Srbije i SAD, ali i odnosima u regionu.\n"Ljudi u američkoj administraciji žele da čuju stavove Srbije. Po pitanju KiM ne delimo stavove, ali o svemu možemo otvoreno da razgovaramo i da vidimo kako probleme da rešavamo. Razmotrili smo situaciju na Zapadnom Balkanu, saglasni smo da je interes Zapadnog Balkana očuvanje mira i stabilnosti i napredak ekonomske saradnje. Najviše je bilo reči o KiM, SAD su pre 10 godina priznale nezavisnost Kosova, Srbija nije, i tu se naši stavovi razlikuju. Pričali smo o nastavku dijaloga, o stvaranju tzv. kosovske vojske i o načinu da približimo naša društva i narode i bolje se razumemo u budućnosti. Mi želimo nastavak dijaloga i bilo bi dobro ako bismo postigli kompromis sa Albancima. Da li smo blizu - nismo, ali smo saglasni da se razgovor mora nastaviti. Čuo sam i poziciju SAD po pitanju tzv. kosovske vojske, a ja sam više puta Palmeru ukazao na činjenicu da to formiranje ne stoji u međunarodno-pravnim dokumentima, i mi bismo u tom slučaju bili saterani u ćošak", poručio je predsednik Vučić.\nPalmer se u nastavku zahvalio na gostoprimstvu i ukazao nadu da će odnosi dveju zemalja biti dodatno ojačani. Naglasio je i kontinuiranu podršku SAD dijalogu Beograda i Prištine i evrointegracijama Srbije.\n"Želimo da i Beograd i Prištinu postavimo na stabilan put ka EU", bilo je sve što je Palmer poručio, kroz smeh dodavši da reč prepušta predsedniku Vučiću, jer je ovo "njegov dom".\nOdgovarajući na pitanja prisutnih novinara, Palmer je istakao da je stav SAD da podržava formiranje kosovske vojske, uz naglasak na "pažljivoj saradnji sa partnerima u Prištini", uz brigu o regionalnom miru i stabilnosti. Predsednik Vučić je dodao da na pitanje na osnovu čega se zasniva pravna mogućnost formiranja vojske Kosova, uvek od SAD dobija odgovor da je to zasnovano na "nezavisnosti Kosova kao države", što Srbija negira.\n"Molimo američke partnere da razumeju poziciju Srbije, ako već ne možemo da objasnimo Albancima do kakve tragedije to može da dovede. Isuviše smo mali da bismo zahtevali, naše je da molimo", podvukao je šef srpske države.\nPrethodno je Palmer pozvao Beograd i Prištinu da iskoriste istorijsku priliku i postignu sporazum koji bi bio trajan i koji bi bio "vin-vin" za obe strane. Kako je rekao, sada je vreme za kompromis, da dve strane budu kreativne i fleksibilne.\nMETJU PALMER: I Beograd i Priština moraju da budu fleksibilni, rešenje za KiM mora biti trajno\nAleksandar VučićpredsednikSrbijaMetju Palmerzamenik pomoćnika državnog sekretara SADsastanakPalata SrbijasaradnjaSAD


Tanjug 23. maja 2022. 17:03\nSARAJEVO – Član Predsedništva BiH Željko Komšić ocenio je danas da je odluka Doma naroda BiH da ne podrži zaključak o finansiranju izbora „zajednička igra Dragana Čovića i Milorada Dodika“ i optužio pojedine predstavnike međunarodne zajednice da rade zajedno sa HDZ-om na blokiranju izbora.\n„Sada je već potpuno jasno svima da HDZ nije odustao od svog plana da blokira održavanje izbora ove jeseni, a sada je privoleo i svoje partnere iz SNSD da ih podrže u tome. Ovaj put to rade tiho. Javno govore da su za izbore, a ustvari koriste sve mehanizme da spreče CIK BiH da dođe do novca kako bi se izbori organizovali“, rekao je Komšić.\nOn tvrdi da Čovića u blokadi izbora i njegovim maksimalističkim zakonskim prohtevima u pogledu Izbornog zakona podržavaju pojedini visoki subjekti međunarodne zajednice, prenosi Klix.ba.\n„Mislim čak da imaju podršku šačice odmetnutih predstavnika međunarodne zajednice, a sve kako bi se nakon odlaganja izbora opet vratili pregovorima o Izbornom zakonu. To su isti ljudi koji bez obzira na javne stavove institucija i zemalja koje predstavljaju već godinama pokušavaju da Čoviću daju ono što želi. Srećom, oni su manjina i neće im uspeti spletkarenje“, smatra Komšić.\nOn je dodao da je apsolutni prioritet svih probosanskih stranaka da se izbori održe.\n„Čini mi se da su se neki uspavali, ali to ne smemo sebi da dopustimo jer će posledice biti katastrofalne. Odlaganje izbora samo jedan mesec će verovatno značiti i odlaganje u nedogled. Moramo svi delovati zajednički prema međunarodnoj zajednici. Ako zbog Čovićevih i Dodikovih blokada ne prebacimo sredstva već ove sedmice, a ne vidim kako će to biti moguće, visoki predstavnik mora doneti odluku“, zaključio je Komšić.\nDom naroda Parlamenta BiH nije prihvatio na današnjoj hitnoj sednici u Sarajevu predloge zahteva i zaključka bošnjačkih delegata da se obezbedi novac za finansiranje predstojećih opštih izbora 2. oktobra.\nPodršku su uskratili delegati SNSD i HDZ.


DŽAFEROVIĆ PISAO MICHELU: U STARTU ONEMOGUĆITI PRIČE O PREKRAJANJU GRANICA – Dijalog\nOva dešavanja su dovela do ozbiljne destabilizacije i uznemirenosti u našoj zemlji, s obzirom da secesionističke političke snage, koje već duži period prijete otcjepljenjem entiteta Republika Srpska, navedene indicije javno tumače kao dokaz o postajanju podrške unutar Evropske unije njihovim secesionističkim planovima.\nImajući u vidu evropsko iskustvo u prvoj polovici 20. stoljeća, kao i ranije pokušaje etničke podjele Bosne i Hercegovine tokom agresije 90-ih koji su kulminirali genocidom u Srebrenici, svaki naredni pokušaj prekrajanja granica ugrozio bi mir u našoj zemlji i regionu. To bi zasigurno narušilo stabilnost Evrope, utemeljene na principu nepromjenjivnosti granica. S obzirom da se radi o vrlo opasnim stvarima, osjetio sam potrebu da Vam skrenem pažnju da se ovakve inicijative trebaju u startu onemogućiti. Bosna i Hercegovina očekuje od Evropske unije više pažnje kredibilnoj perspektivi članstva Bosne i Hercegovine u EU, naveo je Džaferović u pismu predsjedniku Evropskog vijeća.


Biro za ljudska prava Tuzla je osnovan u oktobru 1995.godine sa vizijom promocije standarda ljudskih prava na svim društvenim nivoima i doprinosa mirovnom procesu, prevenciji konflikata i reintegraciji društava u regiji.\nBiro je nevladina, neprofitna, nestranačka gradjanska organizacija koja će uticati na razumijevanje i poštivanje ljudskih prava putem edukacije, promocije i monitoringa ljudskih prava. Naši napori su usmjereni ka izgradnji civilnog društva, obrazovanja i razvijanju kulture nenasilja, i afirmaciji i primjeni svih metoda kreativnog rješavanja sukoba.\nBiro za ljudska prava je prepoznat od strane domaćih i međunarodnih aktera kao jedna od najvažnijih i najuspješnijih nevladinih organizacija koje se bave zaštitom ljudskih prava u Bosni i Hercegovini, te je uključen u niz mreža i dugoročnih saradničkih odnosa sa drugim nevladinim organizacijama u BiH i regiji.\nTokom svog dvadesetogodišnjeg djelovanja Biro je produbio i proširio svoje dugogodišnje djelovanje na više razina društvene promjene usmjerene prema stvaranju demokratskog bosanskohercegovačkog društva utemeljenog na poštivanju ljudskih prava, pravne države i multikulturalnosti.\nIza aktivista Biroa je mnogo realizovanih projekata koji su im omogućili da se bave pitanjima kao što su: izgradnja kulture ljudskih prava, promjena političke kulture i povećanje kredibiliteta utjecaja NVO na zakonodavni proces, promovisanje prakse dobrog upravljanja i učešća građana u procesima odlučivanja i razvoju partnerstva NVO i vlasti na različitim razinama.\nU svojoj metodologiji rada Biro vješto kombinuje spoj učenja kroz konkretnu akciju koja dovodi do uspješnog osnaživanja građana spremnih da preuzmu odgovornost za razvoj sredine u kojoj žive. Tako stvaraju mrežu građana, profesionalnih grupa, saveznika na raznim nivoima spremnih da razvijaju kulturu ljudskih prava, tolerancije i multietničnosti i koji svakodnevno ulažu napore da BIH postane moderna i funkcionalna država.


Kevin Durant ne voli Kavajija Lenarda - Košarka, NBA, Top News\nKevin Durant ne voli Kavajija Lenarda\nSite Default 17.06.2014., 11:53\nKošarkaši Oklahome Siti Tander nisu uspeli da se domognu velikog finala pošto su u konferencijskom finalu poraženi od, ispostavlo se, šampiona, San Antonio Sparsa.\nKavaji Lenard pružio je fantastične role u poslednja tri meča sa Majamijem, pa je zbog toga ovaj 22-godišnjak nagrađen titulom nakorisnijeg igrača finalne serije. Mnogo prašine podiglo se oko tog izbora, budući da je Lenard postao treći najmlađi MVP finalne serije ikada.\nIpak, za razliku od dela javnosti koji je uveren da je Lenard najzaslužniji za titulu Sparsa, Kevin Durant ima drugačije mišljenje. Naime, on je uveren da Lenard nije taj koji je najzaslužniji za šampionski prsten ove ekipe, već da je tajna u sistemu rada ove organizacije.\nKoliko god da je Kavaji Lenard igrao kvalitetno i u ovoj, ali i u prošlogodišnjoj finalnoj seriji, Kej Di kaže da nema nameru da uđe u bilo kakvu vrstu „hajpa“ kada je reč o mišljenju o krilnom košarkašu Sparsa. On je svoje mišljenje podelio na „Tviteru“ vodeći zanimljivu prepisku.\n„Uvek bih uzeo Lenarda pre Pola Džordža, Lari Bird je pogrešio, i razmišljam o tome kako ga je Lari Bird trejdovao za Džordža Hila“, napisao je na „tviteru“ korisnik se „sakrio“ iza pseudonima „Božiji-dar“. Ovo je bilo dovoljno da se isprovocira Kej Di koji je dodao:\n„Tripuješ, brate„. Na pitanje Durantu da li on smatra da Lenard ne bi mogao da bude kvalitetan igrač i u Pejsersima, superstar Oklahome kaže:\n„Ne. On je ovako dobar samo zbog sistema u kojem igra. Dovedi Pola Džordža u San Antonio Sparse, šta misliš, šta bi se dogodilo?“,\nkaže Kevin Durant.\nKavaji Lenardkevin durantMVP finalaNBASan Antonio Sparsa\nPrethodna vest Kapelo zaveo diktaturu: U Brazilu bez Tvitera, nek divljaju kad krenu kući\nSledeća vest Zvezda okuplja Drulovićeve „zlatne klince“?\nKAKVA ČAST: Durent oborio rekord!\nLuka Grujić 31.07.2021., 14:42\nNebojša Dobrić 31.07.2021., 09:51\nKapelo zaveo diktaturu: U Brazilu bez Tvitera, nek divljaju kad krenu kući\nZvezda okuplja Drulovićeve „zlatne klince“?\nJUNAK BRĐANA U AZERBEJDŽANU O NAREDNOM RIVALU U EVROPI: Imamo dovoljan fond igrača za borbe na tri fronta!\nSTANKOVIĆ ŠOKIRAO SASTAVOM: Nema Borjana na golu, Zvezda juri tri boda sa debitantom! (SASTAVI)\nSTANOJEVIĆ ĆE SUTRA ‘PROMEŠATI KARTE’: Trener crno-belih o Roganu, sutrašnjem sastavu – a evo šta kaže o novim pojačanjima!\nHAOS U FRANCUSKOJ ZBOG RAJKOVIĆA: Dva kluba se sporečkala – šampion ga hteo, Rems ‘odgovorio’ najavom tužbe!?